
Notă 


Dorim să atragem atenția cititorilor asupra faptului că învățătura ezoterică a Fraternității 
Albe, răspândită de Maestrul Omraam Mikhael Aivanhov, este strict orală, ceea ce explică 
anumite aspecte din textele care alcătuiesc prezentul volum. 

De asemenea, am dori să fie limpede cititorilor faptul că termenul "Albă" - în sintagma 
Fraternitatea Albă Universală - nu se referă, câtuşi de puţin, la culoarea pielii, specifică unei 
rase. Aşa cum albul este sinteza tuturor celorlalte culori, ideea de Fraternitate Albă Universală se 
adresează tuturor oamenilor, fără excepție." 

Ea îi cheamă să împlinească, pe întreg Pământul, o viaţă fraternă, armonioasă, 
respectând fiecare rasă, fiecare religie, fiecare naționalitate. 


CapI ZGOMOT ŞI LINIŞTE 


Mergeţi în vizită la prieteni şi, de la intrare, sunteţi asaltați de gălăgie: câinii latră, copiii se 
hârjonesc şi plâng, radioul şi televizorul urlă, părinții strigă, uşile se trântesc... Cum să nu-ţi 
îmbolnăveşti mintea trăind într-un zgomot continuu? Pe străzile oraşelor, în uzine, la locul de 
muncă, nu există decât zgomot, în natură, găsim din ce în ce mai puţină linişte şi chiar cerul a 
devenit acum mai zgomotos! Ne întrebăm unde să mai mergem, ca să găsim puţină linişte... 

De aceea, când veniţi la reuniunile noastre, vă cer să fiți atenți, să nu faceți prea mult 
zgomot. Izgrev, Bonfin, toate celelalte centre fraterne, sînt locuri unde veniţi să găsiți condiţii pe 
care nu le întâlniți în viața obişnuită, regenerându-vă şi împlinind o lucrare spirituală. De aceea, 
vă rog mereu să încercaţi să nu aduceţi cu voi, aici, zgomotele lumii obişnuite. 

Știu că acest lucru pare destul de greu de îndeplinit, la început: păstrarea liniştii nu face 
parte din principalele preocupări ale oamenilor: ei vorbesc, strigă, răstoarnă obiecte... Nici 
măcar nu-şi închipuie că acest comportament le poate dăuna lor şi celorlalți. Aşa cum sunt, aşa 
se şi poartă; ei sînt mândri de ei, iar anturajul trebuie să îi suporte aşa cum sunt. lată o formă 
de egoism foarte dăunătoare evoluției. Dimpotrivă, trebuie să fim atenți să nu-i deranjăm pe 
ceilalți cu gălăgia noastră, căci astfel devenim conştienţi, dezvoltând numeroase calități, 
delicateţe, bunătate, generozitate, armonie... Şi vom fi primii care vom beneficia de ele! 
Trebuie să înțelegem bine importanţa legăturii ce există între o atitudine şi evenimentele vieții. 

Eu am mare nevoie de linişte. Numai în linişte reuşesc să mă împlinesc şi să-mi 
pregătesc munca, îmi este greu să suport zgomotul, îl îndepărtez cât pot. Când aud zgomote, nu 
mai am decât o dorinţă, aceea de a lăsa totul baltă, plecând cât mai repede posibil. Bineînţeles, 
aceia care vin aici pentru prima oară, sînt puţin derutaţi de această linişte şi, nefiind obişnuiţi 
cu ea, se întreabă: "Unde am aterizat? Cred că într-o mănăstire!" De ce o mănăstire? Liniştea 
nu aparține mănăstirii, ea aparţine naturii, înțelepților, tuturor Iniţiaţilor şi oamenilor chibzuiti. 

Cu cât evoluăm, cu atât avem nevoie de linişte. Să fii zgomotos nu este un semn bun. 
Mulţi oameni fac tărăboi, numai ca să fie băgaţi în seamă! Ei vorbesc tare, râd, pătrund 
zgomotoşi într-o sală unde lumea este instalată deja, trântesc uşile, obiectele, numai ca să pară 
interesanți. A face zgomot, constituie pentru ei o modalitate de afirmare, de a-şi face simțită 
prezența. Este bine să ştie că butoaiele goale fac cel mai mare zgomot: imediat li se face 
simțită prezenţa! Da, mulți oameni se aseamănă cu butoaiele goale: ei merg peste tot făcând o 
mare gălăgie, fapt ce le demonstrează incapacitatea şi mediocritatea. 

Mă uit la oameni şi comportamentul lor îmi descoperă pe loc vocaţia, caracterul, 
temperamentul şi gradul de evoluţie. Totul stă scris în felul lor de a vorbi şi de a se comporta. 
Unii vorbesc ca şi cum ar dori să acopere, să ascundă câte ceva, temându-se că liniştea ar 
putea dezvălui ceea ce ei doreau să camufleze. Imediat ce îi întâlniți, ei vă povestesc tot felul de 
istorii, impunându-vă o anumită părere despre ei, despre alții sau chiar despre mersul 
lucrurilor. Veţi replica că ei doresc să facă cunoştinţă mai bine cu voi. Da, dar ca să faci 
cunoştinţă cu cineva, liniştea este adesea mai potrivită decât cuvântul. Da, petrecând împreună 
câteva momente liniştite, ne putem cunoaşte mai bine, decât într-o vorbărie inutilă. 

Zgomotul îl reţine pe om în regiunile inferioare ale psihicului: el îl împiedică să intre în 
acea lume subtilă unde mişcare devine mai uşoară, viziunea mai clară, gândirea mai creativă. 
Bineînţeles, zgomotul este expresia vieţii, dar nu a gradelor ei superioare, căci el arată mai 

degrabă o imperfecţiune în construcția sau funcţionarea obiectelor şi chiar a ființelor. Când o 
maşină sau aparat începe să dea rateuri, acestea sînt însoțite mereu de zgomote; iar, dacă 
proiectanţii se ocupă să pună la punct aparate silențioase, aceasta înseamnă că ei sînt conştienţi că 
aduc prin aceasta, o adevărată schimbare: liniştea este mereu indice al perfecțiunii. 

Durerea în sine este un zgomot ce ne previne că lucrurile încep să se strice, într-un 
corp sănătos, organele sînt liniştite. 

Bineînţeles, ele se exprimă, fiind vii, dar o fac în tăcere. Liniştea este semnul că totul 
funcționează cum trebuie în organism. Primul scârțâit poate anunţa venirea bolii. 

Tăcerea este limbajul perfecțiunii, în timp ce zgomotul este expresia unei defecţiuni, a 
unei anomalii sau a unei vieți ce este încă în dezordine, anarhică şi care trebuie controlată, 
perfecționată. De exemplu, copiii sînt zgomotoşi pentru că au energie şi o vitalitate 
copleşitoare. Dimpotrivă, vârstnicii sînt tăcuţi. Veţi spune: "Bineînţeles, este normal, vârstnicii 
iubesc liniştea pentru că au puţine forțe, deci zgomotul îi deranjează." Este posibil, dar s-ar mai 
putea ca ei să fi evoluat, şi spiritul lor să fie acum acela care îi determină să caute liniştea. 

Pentru a-şi depăna amintirile, reflectând, revizuind şi concluzionând, ei au nevoie de 
această linişte, unde se face o lucrare de detaşare, de simplificare, de sinteză. Căutarea liniştii 
este un proces interior care conduce fiinţele către lumină şi o adevărată înţelegere a lucrurilor. Cu 
cât omul se maturizează, cu atât mai mult el înțelege că zgomotul este un inconvenient în 
munca sa, în timp ce liniştea este un factor de inspiraţie; astfel, el o va căuta, oferind inimii sale, 
sufletului şi spiritului său posibilitatea de a se exprima prin meditaţie, rugăciune, creaţie 
filosofică sau artistică. 

Dar, multora nu le place liniştea, o suportă cu greu; ei sînt asemenea copiilor care nu se 
simt bine decât în zgomotul mulțimii, ceea ce dovedeşte că ei mai au încă mult de lucru pentru 
a-şi clădi o adevărată viaţă interioară. Chiar şi liniştea naturii îi tulbură şi când se întâlnesc, se 
grăbesc să vorbească ca şi cum liniştea i-ar fi deranjat: ei o simt ca pe un gol ce ar trebui umplut 
prin gesturi şi cuvinte. Este normal, liniştea fizică îi obligă să-şi conştientizeze propriile 
disonanţe şi dezacorduri interioare, de aceea frica îi copleşeşte: liniştea poate chiar să-i 
înnebunească. Negăsind nimic în interior, ca să se distreze şi să-şi omoare timpul, ei cad pradă, 
încet-încet, demonilor interiori. 

Liniştea este o expresie a păcii, a armoniei, a perfecțiunii. Acela care începe să iubească 
liniştea, care înţelege că liniştea îi oferă cele mai bune condiţii pentru activitatea psihică şi 
spirituală, ajunge, încetul cu încetul, să o împlinească în tot ceea ce face: atunci când mişcă un 
obiect prin casă, când vorbeşte, când lucrează, în loc să facă o harababură, el devine mai atent, 
mai delicat, mai simplu; tot ceea ce face pare impregnat de ceva ce coboară dintr-o altă lume, o 
lume plină de poezie, muzică, dans, inspiraţie. 

Ca discipol al învățământului Fraternităţii Albe Universale, trebuie să ştiţi că există 
anumite reguli de cunoscut şi de respectat, calități ce trebuie să vi le dezvoltați, dacă doriți cu 
adevărat să vă manifestaţi în această Fraternitate ca un membru activ, însuflețitor, surâzător. 
Liniştea este una dintre aceste reguli, una dintre aceste calităţi. Deci, învăţaţi să iubiți şi să 
realizaţi liniştea, altfel, chiar dacă vă veţi afla acolo în corpul fizic, sufletul şi spiritul vă vor fi 
mereu în altă parte. 


Cap.Il REALIZAREA LINIŞTII INTERIOARE 


În planul fizic este uşor să obţii liniştea, ajunge să închizi uşa sau ferestrele, să-ți astupi 
urechile. Dar, aici nu este vorba despre liniştea exterioară. Desigur, ea este necesară, 
indispensabilă, în măsura în care ea oferă condiţiile necesare pentru realizarea celeilalte linişti, a 
celei interioare, a gândurilor şi sentimentelor, ceea ce este mult mai greu de obținut. Deoarece 
acolo, în forul tău interior există zgomot, discuţii, harababură, explozii. 

Din nefericire, când încercăm să explicăm oamenilor că este în interesul lor să realizeze 
această linişte interioară, oferindu-le chiar metode de a ajunge la ea, ei nu ascultă, nu înţeleg, iar 
zgomotul ce îl păstrează în ei se reflectă în întreaga lor conduită, care este dezordonată, 
haotică. 

Dacă veniţi într-o Şcoală inițiatică, trebuie să învățați lucruri esenţiale, altfel nu merită 
osteneala. Unul dintre aceste lucruri este tocmai realizarea liniştii interioare. Zilnic, trebuie să vă 
străduiți să evitați zgomotele ce vă vin din interior: discuţii, revolte, certuri datorate unor 
gânduri, dorinţe şi sentimente rău stăpânite. Ca să scăpaţi de această gălăgie, trebuie să învăţaţi 
să nu mai trăiţi la suprafața lucrurilor, expuşi agitaţiilor şi necazurilor ce se produc, ci să vă 
eliberați de preocupările prozaice, de griji, şi mai ales să schimbaţi natura nevoilor voastre. 
Atât timp cât veţi rămâne în lumea nevoilor obişnuite, nu veți reuşi să vă eliberaţi. Fiecare 
nevoie, fiecare dorinţă, vă conduce pe căi bine determinate şi, cunoscând natura acestora, veți 
ajunge într-o zonă populată cu fiare care urlă sau, dimpotrivă, într-o regiune populată cu 
creaturi celeste ce vă vor primi cu cântece de armonie. 

Pentru moment, liniştea pe care ați reuşit să o obţineţi nu este una adevărată. De câte ori nu 
ați experimentat-o! închideţi ochii, şi toate problemele, toate preocupările sau animozitățile vă sar 
în faţă. In această aşa-zisă "linişte", continuaţi să vă certaţi cu soţia, vă bateţi copiii, țipați la 
un vecin care v-a insultat, îi cereți mai mulți bani patronului... şi toate acestea le numiţi linişte! 
Ei bine nu, acesta este un mare tărăboi! 

Există persoane cărora le putem auzi zgomotul interior, chiar şi când stau liniştite: o 
nelinişte, un freamăt le străbate întreaga ființă. Dar, există şi cazuri mai rare, din nefericire, de 
persoane ce par înconjurate de linişte. Chiar şi atunci când vorbesc, ele emană ceva liniştitor. 
Da, liniştea este o calitate a vieţii interioare. Dar, nu mă veţi putea înțelege decât atunci când 
veți reuşi să rămâneți cel puţin câteva minute într-o adevărată linişte, ceea ce, poate, nu vi s-a 
întâmplat niciodată. 

Câţi nu se înşală, gândind că liniştea este neapărat un gol, absenţa oricărei activități sau 
creații, într-un cuvânt, neantul, în realitate, există linişte şi linişte... dar într-o manieră mai 
generală o putem împărți în două mari categorii: aceea a morții şi aceea a unei vieți 
superioare. Despre această ultimă categorie vorbim aici, căci pe ea trebuie să o înțelegem. 
Această linişte nu este o inerție, ci o lucrare, o activitate intensă care se realizează în mijlocul 
unei armonii profunde. Nu este nici vid, nici absenţă, ci o împlinire comparabilă cu cea trăită de 
fiinţele unite de o mare iubire şi care trăiesc ceva atât de intens, încât nu poate fi exprimat nici 
prin gesturi, nici prin cuvinte. 

În om, liniştea este rezultatul unei armonii în cele trei planuri, fizic, astral şi mental. 
Deci, pentru a introduce liniştea în voi, trebuie să încercați să creați o armonie în corpul fizic, în 
sentimente şi în gânduri. Vi s-a întâmplat, câteodată, să simțiți imediat o linişte profundă, 

instalându-se în voi, ca şi cum zgomotul interior, pe care nu-l mai sesizați, trăind zilnic în el, s- 
ar fi oprit brusc? Această linişte ați receptat-o ca pe o eliberare, o uşurare, ca şi cum o greutate 
v-ar fi căzut de pe umeri, s-ar fi produs o eliberare din străfunduri, o poartă vi s-ar fi deschis, 
lăsând sufletul să plece şi să se dilate în spațiu. 

Această experienţă ce v-a fost dată să o trăiţi ca pe un dar ceresc fără să fi făcut nimic 
pentru a o obține, o puteţi repeta, prin străduinţă şi conştientizare. Un anumit număr de 
activități şi exerciții vă pot ajuta în acest sens; fiecare îşi are felul şi mireasma sa, iar cântecul, de 
exemplu, este unul dintre acestea. Cântând înainte şi după reuniuni, aşa cum o facem noi, 
înainte şi după mese, realizăm o stare de armonie, de poezie şi inspiraţie care, ajutată de 
gândirea şi conştiinţa noastră, uşurează tensiunile interioare. Căci, trebuie să înțelegem că nu 
cântăm numai pentru plăcerea de a cânta, pentru propria bucurie. Nu, cântăm fiindcă cântecul 
trezeşte în noi o stare de vibrații intense, favorabile lucrării spirituale. 

Între cântece, facem o pauză, în linişte, iar dacă eu prelungesc această pauză nu trebuie să 
vă impacientaţi. Prin felul lor, prin inspiraţia lor mistică, cântecele pe care le interpretăm ne ridică 
nivelul de conştiinţă, iar liniştea ce rămâne între ele va fi impregnată de puritatea lor, de 
frumuseţea şi profunzimea lor. între noi şi împrejurul nostru, simțim prezența unor curenți, a 
unor entităţi, a unor lumini. Ce condiţii minunate sunt aici..., de ce să nu le folosim în mod 
conştient? 

Putem regăsi liniştea şi ascultând muzică. De aceea, de ani de zile v-am obişnuit ca la 
sfârşitul întrunirilor să ascultați recviemuri, liturghii muzicale, oratorii, căci această muzică 
este expresia, reflectarea, unor lumi aflate cu mult deasupra pasiunilor omeneşti, conducându-ne, 
cel puțin pentru câteva minute, în această lume superioară. 

Este inutil să aspiraţi la mari realizări spirituale atâta vreme cât nu veți stăpâni curentul 
zgomotos şi dezordonat al gândurilor şi sentimentele voastre; ele vă împiedică să aduceţi în voi 
adevărata linişte, cea care repară, uşurează, armonizează şi răcoreşte!... Când veţi ajunge să 
realizați această linişte, veţi transmite imperceptibil tuturor faptelor voastre un ritm, o 
distincție. Vă deplasaţi, atingeti obiectele şi totul în voi nu este decât dans şi muzică. Această 
mişcare armonioasă care se transmite tuturor celulelor organismului vostru vă face bine şi 
acționează binefăcător asupra tuturor ființelor ce vă-nconjoară: ele se vor simți uşurate, libere, 
luminate şi îndemnate, la rândul lor, să se străduiască să regăsească aceste senzaţii trăite 
alături de voi. 

O altă metodă de restabilire a liniştii în sine este postul. De aceea, toate religiile au 
recomandat postul şi, după caz, au fixat modalități şi durata. Postul înseamnă oprirea 
funcționării anumitor "uzine" şi această oprire produce o mare uşurare în toate celulele. Dar, 
înainte de instalarea păcii, se face o curăţenie, însoțită adesea de mult zgomot, căci circulaţia se 
accelerează, sângele ne pulsează în tâmple, resimțim zgomote în urechi, amețeli, dureri în 
diferite părți ale corpului. Aceste simptome ne vin de la jivinele grădinii zoologice din sânul 
nostru care strigă de foame. Dar, în curând fiarele se calmează şi o mare linişte, o mare pace, 
încep să se instaleze. 

Bineînţeles, postul este o disciplină ce trebuie practicată cu înţelepciune şi prudență, 
pentru a nu produce altfel de perturbări în organismul fizic şi chiar în cel psihic, în schimb, 
cântecul şi ascultarea muzicii se pot face fără nici un fel de pericol. Bineînţeles, eu ştiu că voi nu 
apreciaţi prea mult aceste metode simple pe care vi le prezint, tocmai datorită simplităţii lor. 
Dar, într-o bună zi le veţi recunoaşte valoarea. Aşteptând, încercaţi totuşi să le aplicaţi. 

De mai multe ori pe zi, acordați mai multe minute acestui proces de introducere a liniştii 

în organism, închideți ochii, lăsaţi gândurile şi grijile zilnice deoparte, dirijați-le spre înalt, spre 
sursele vieţii, ce hrănesc întreg universul. Când simţiţi că aţi putut opri şuvoiul de gânduri şi de 
imagini ce vă străbat, pronunţați imediat cuvântul "mulțumesc". lată cel mai simplu cuvânt, 
care detensionează, căci mulțumind, veţi intra în acord cu Cerul, veţi ieşi din centrul strâmt al 
propriului eu, intrând în pacea conştiinţei cosmice... Rămâneţi cât mai mult timp posibil în 
această stare de linişte, şi când veţi reveni la normal, veți simţi că elemente noi şi foarte prețioase 
au pătruns în voi: serenitatea, luciditatea şi forța. Şi, deoarece respirația este, de asemenea, un 
factor de uşurare şi armonizare foarte important, pronunţând cuvântul "mulţumesc", încercaţi să 
aveţi o respiraţie regulată: inspirați aerul foarte profund, şi expiraţi-l foarte lent, până ce plămânii 
se golesc complet. 

Deci, de mai multe ori pe zi, obişnuiți-vă să restabiliți liniştea în voi. Chiar dacă nu veţi 
putea face acest lucru decât un minut sau două, este bine şi atât. Şi-l puteţi face chiar şi pe 
stradă, când simțiţi un mare necaz, o stare de rău. Aşezaţi-vă în fața unei vitrine ca şi cum aţi 
privi în ea, pentru ca nimeni să nu-şi dea seama ce faceți; închideți ochii câteva secunde, 
încercând să vă izolaţi cu ajutorul gândului, şi să vă legați apoi de lumea armoniei şi a luminii. 
Apoi, vă puteți continua drumul... Astfel, veţi neutraliza toți curenţii negativi. Dar, dacă vă 
lăsați demagnetizaţi şi otrăviţi, acest fapt va pregăti terenul tuturor tulburărilor psihice: încet, 
dar sigur, vă veți pierde echilibrul, forțele, apoi va veni boala. Să nu vă faceți cumva iluzii, 
oricare ar fi remediile ce le poate aduce liniştea, vor exista mereu viruşi şi microbi, aer poluat, 
hrană stricată, uriaşe tensiuni psihice vor continua să domnească în lume; daca nu vă veţi lega la 
armonie şi lumină, încet-încet, terenul pe care veți păşi va fi minat şi veţi sări în aer. 

Odată ce ați realizat această linişte, se pune problema păstrării ei. Altfel, la ce au fost 
bune toate beneficiile? Odată ce aţi introdus liniştea în voi, prin rugăciune, meditație, trebuie 
să fiți vigilenţi ca să nu o lăsaţi să vă scape. Inţelegeţi-mă bine, scopul vieții spirituale nu constă 
în a încerca, preţ de o jumătate de oră sau o oră pe zi, să restabiliți legătura cu lumea liniştii şi 
a luminii, apoi să uitaţi şi să va lăsați antrenați din nou în dezordinea şi zgomotul existențial... 
ca să reîncepeți din nou mâine... nu, acest lucru nu are sens. Dimpotrivă, pacea, armonia, pe 
care le gustați în timpul meditaţiilor trebuie să vă călăuzească întreaga zi, impregnându-vă 
toate faptele. 

A venit vremea să nu vă mai purtați ca nişte copii care, obligați să stea câteva minute 
liniştii, nu aşteaptă decât momentul când vor putea să strige şi să gesticuleze din nou. Este 
normal ca nişte copii să fie copleşiți de linişte, dar nu este normal în cazul vostru; chiar dacă 
sunteți supuşi trepidaţiilor zilnice, trebuie să vă străduiți să păstraţi liniştea în voi. Mă 
înțelegeți aşa cum trebuie?... 

Dar, nu ajunge numai să înţelegem. Mai trebuie să şi aplicăm. Pentru mulți există o 
mare prăpastie între înţelegere şi punerea în practică. Ei înţeleg, dar când este cazul să 
realizeze ceva, nu o mai pot face. Ori, în Ştiinţa inițiatică, înţelegerea nu se separă de 
realizare. Dacă nu veţi realiza ceea ce ați pretins că înțelegeți, înseamnă că nu ați înţeles 
nimic. Dacă aţi fi înţeles, aţi fi realizat. Da, pentru Iniţiaţi, a şti înseamnă a putea. Dacă nu 
puteţi, nu ştiţi, fiindcă vă lipsesc anumite elemente în cunoaştere, pentru a putea ajunge la 
realizare, la împlinire. 

Realizarea liniştii interioare este un indiciu al evoluției ființelor. Acela care a realizat 
adevărata linişte, a ştiut să-şi pună ordine în sine însuşi, mulțumită cunoaşterii adevărurilor 
inițiatice. Nu numai că această linişte îi va deschide porțile iluminării, dar el însuşi va deveni o 
sursă de binecuvântare pentru întreaga omenire. 


Cap.IIl LĂSAȚI-VĂ GRIJILE LA UŞĂ 


În momentele de linişte, încercaţi să vă detaşaţi din ce în ce mai mult de preocupările 
existenţei zilnice, eliberând gândul, apoi concentrându-l spre idei şi imagini divine. Bineînţeles, 
este greu, viața este aici cu toate problemele de rezolvat de care nu puteți scăpa: familia, 
prietenii, munca, casa, banii, etc. Atunci, imediat ce închideţi ochii, apar întrebările, îndoielile, 
grijile, necazurile şi regretele care se prezintă şi încep să vă acapareze. Dar, nu trebuie să vă 
lăsați invadați de ele, trebuie să depuneți eforturi, eliberându-vă cel puţin câteva minute, ca să 
puteți gusta aroma unei alte vieţi. 

Când trebuie să intre într-o moscheie, musulmanii se descalță la uşa ei. Ei, bine, aşa 
trebuie să procedaţi şi voi cu grijile voastre, ca să puteți să vă liniştiţi: lăsaţi-le pe moment 
afară. Apoi, le veţi prelua ieşind, dacă ţineţi neapărat să o faceţi. Uneori, întâlnim persoane 
care nu pot trăi fără îngrijorări, existenţa nu are sens pentru ele, dacă nu se agită, dacă nu se 
tulbură, trebuie să ştiţi că vor exista mereu necazuri şi griji, nu vor duce niciodată lipsa lor, 
dar, din când în când, este bine să le mai şi uităm! 

Cum să-i înțelegem pe oameni? Mulţi vin aici la Bonfin să participe la congresele 
noastre. După câteva zile, observ că fața unora se lungeşte, se întunecă. Ii întreb ce se întâmplă 
cu ei. "Oh!, îmi răspund, nu este normal... - Ce nu este normal?... - Viaţa de aici. -Ah! De ce? 
Ce vedeți anormal aici? - Ei bine, este prea multă linişte, este prea frumos, nu suntem 
obişnuiţi." Vedeţi, oamenii sînt atât de obişnuiţi să se agite încât, atunci când li se oferă 
posibilitatea să trăiască câteva zile în linişte, ei găsesc acest lucru anormal. Pentru ei, viața 
înseamnă tracasare, neînțelegeri, conflicte. Dovada: în fața conflictelor, tragediilor, toți spun: 
"Ce vrei, bătrâne, aşa este viața!". Ei bine nu, nu aceasta este viaţa, aici întâlnim numai un grad 
inferior al ei. Nu aici este adevărata viață. Nu putem cunoaşte adevărata viată, fiindcă nu am 
înțeles că trebuie să depunem eforturi ca să-i putem gusta puritatea, frumuseţea, lumina. 

In toate epocile, în toate civilizațiile, au existat cel puţin câteva ființe care au gustat 
această viață superioară; ele au descris-o, au oferit reguli, precepte, pentru toţi aceia care şi-o 
doresc, care vor să guste din ea. Prima condiţie este să te poți elibera. Da, pare simplu. Nu 
trebuie să mai acceptaţi să fiți mereu nervoși, neliniştiți, îngrijorați. Oamenii sunt aceia care au 
făcut viaţa zgomotoasă, dezordonată, haotică, neliniştitoare. Dacă aţi cere părerea Inteligenţei 
cosmice, ca să ştiţi cum a conceput ea viaţa, dacă v-ati putea da seama ce înseamnă această 
viață, veți vedea că ea depăşeşte tot ce s-a putut imagina. De-a lungul veacurilor, oamenii au 
deformat, au murdărit, au ciopârțit viaţa pe care Creatorul le-a oferit-o. Şi continuă să o facă! 
Existenţa este aşa fel concepută, astfel ca omul să se împovăreze, din ce în ce mai mult, căci 
tentațiile se înmulţesc: banul, mărirea, puterea, funcția, avuțiile, adică nişte poveri sub care va 
sfârşi strivit. 

De aceea, este util uneori să ne retragem câteva zile, să scăpăm de preocupări, de griji. 
Veţi spune: "Da, dar dacă vom încerca să scăpăm de probleme, nu le vom rezolva niciodată!" 
Ah, tocmai aici vă înşelaţi. Obsesia rezolvării lor nu vă va conduce la o rezolvare; dimpotrivă, le 
veți întreține şi mai mult timp. Da, dacă nu veți ajunge la o rezolvare, în loc să le amânați, le 
veţi considera minunate, le mângâiați, le sărutați ziua întreagă, iar ele cresc şi se hrănesc pe 
spinarea voastră, punându-vă la pământ. 

Deci, încercaţi să vă uitaţi grijile pentru un moment. Astfel, veţi oferi celulelor răgazul să 
se refacă, să se înarmeze, să se debaraseze de toate toxinele pe care aceste gânduri le-au adus. 
Când ne înfuriem, ne intoxicăm, sângele se încarcă cu impurități şi, pentru a le putea elibera 
din organism, trebuie să acordăm puţin răgaz celulelor; dacă vor fi asaltate fără încetare, ele nu 
vor avea timp să se debaraseze de otravă. Da, hotărâţi-vă, detaşaţi-vă, oferind lucrătorilor 
Cerului, prietenilor din înalt, posibilitatea de a repara, de a ajusta, de a echilibra lucrurile. Eu vă 
văd, fără încetare, copleșiți, de necazuri, de tristeți... oh, câtă iubire! Sau mai degrabă, ce 
legătură puternică , ce adeziv, de care nu puteți scăpa! 

De acum înainte, încercați să înțelegeți momentele de linişte ca pe o ocazie de a vă lăsa 
gândurile şi sentimentele în pace. Bineînţeles mereu vom găsi în noi lucrători care îşi fac 
munca lor de organizare şi armonizare, dar atât timp cât nu ne vom calma, uşura sau linişti, îi 
vom deranja. Liniştea trebuie să fie, mai întâi, un repaus, un răgaz, pentru îndepărtarea tuturor 
condițiilor nefavorabile ce se opun activităţii lucrătorilor celeşti. 

Deci, puneţi-vă grijile deoparte, într-un colțişor, uitați-le şi la puţin timp după aceea, 
datorită muncii voastre interioare, veţi primi lumina ce vă va permite să găsiţi soluția. Deseori, se 
spune că noaptea este un sfetnic bun. Da, pentru că în timpul somnului uităm totul, dar 
subconştientul nostru lucrează, permițându-ne, apoi, să vedem mult mai clar lucrurile, să 
găsim soluţii. De ce să nu putem face conştient acelaşi lucru, cel puţin o oră? Da, numai o oră, 
lăsați-vă preocupările la uşă aşa cum vă lăsaţi pantofii, şi pătrundeţi în sanctuarul vostru 
interior. 

Cap.IV UN EXERCIŢIU : SĂ MĂNÂNCI ÎN LINIŞTE 


Din ce în ce mai mult, oamenii se plâng de ritmul accelerat al vieţii, de aerul poluat, de 
hrana contaminată, de produsele toxice, şi este adevărat că ei au motive să se plângă! Viaţa 
este dificilă, şi chiar obositoare uneori... Dar, nu trebuie să acuzăm mereu viaţa, deseori tu 
însuţi eşti vinovat de starea în care ai ajuns. De exemplu, nu observăm că numeroase anomalii 
apar din cauza modului în care ne hrănim, a condițiilor în care mâncăm... Ori, tocmai aici sînt 
multe lucruri de văzut şi de corectat. De câte ori v-am spus aceste lucruri! Nu este atât de 
important ce mâncaţi, cât este de important starea în care mâncaţi şi atenţia pe care o acordaţi 
hranei. 

Esenţial pentru o bună nutriție este să mănânci în bună armonie. De aceea, noi pregătim 
prin cântece această linişte în care vom lua masa. Datorită acestor cântece liniştitoare, ne 
armonizăm. Când ne aşezăm la masă, suntem deseori preocupaţi, nervoşi, agitați. Nu este o 
stare recomandabilă să începem masa. Chiar dacă mâncăm în linişte, în interior suntem mai 
mult sau mai puţin în dezordine. Meditaţia ne ajută să ne liniştim, dar cântecul ne poate ajuta 
mai mult, căci această armonie pe care o realizăm în noi înşine, pentru a ne exprima, produce în 
noi o stare vibratorie, de care beneficiem primii. 

Dar meditaţia, cântecele, rugăciunea, nu sunt singurele condiţii pentru a ajunge să ne 
alimentăm corect. Pe parcursul mesei trebuie să păstrăm liniştea: să nu vorbim şi să nu 
provocăm nici cel mai mic zgomot, lovind vesela. Da, este important, căci făcând zgomot îi 
deranjăm pe ceilalți. Chiar dacă nu sînt conştienţi şi nu se plâng, zgomotul farfuriilor pe care le 
ciocnim nu creează condiții bune celor care mănâncă alături de noi. S-ar putea ca, cineva, 
aşezat alături de voi să fie aproape de găsirea unei soluţii la una din problemele care-l 
frământă sau tocmai să primească binecuvântarea Cerului. Nu-l deranjați, pentru ca el să poată 
profita din plin de aceste momente. Cum nu putem şti la cine vine Spiritul în vizită, şi cine 
este cel mai demn să-L primească, trebuie să avem umilința de a-i lăsa pe ceilalți liberi, ca să 
poată intra în contact cu EL. 

A nu face zgomot, presupune înainte de toate, să fim atenţi la obiectele din faţa noastră, la 
felul în care sunt aşezate, la distanţa dintre ele, şi să fim capabili să ne controlăm gesturile 
pentru a nu lovi aceste obiecte, deplasându-le sau lăsându-le să cadă cu stângăcie. Astfel, de 
exemplu, când ne este sete trebuie să luăm paharul sau sticla cu apă, evaluând corect distanța 
pentru a nu le ciocni de farfurie, sau de un alt obiect aflat pe masă. Ei da, aparent sau detalii 
puţin importante, dar dacă le luaţi în serios, veți ajunge într-o zi să faceți gesturi atât de 
naturale încât veţi crea impresia că întregul corp dansează. Da, există asemenea ființe: ele nu fac 
gesturi studiate, nu iau o anumită înfăţişare şi totuşi, când merg sau când ating obiectele, ai 
impresia că dansează. 

Cât despre cei care nu doresc să ia în serios aceste detalii, înseamnă că ei nu au o 
viziune corectă asupra lucrurilor, căci aceste exerciţii de atenţie şi autocontrol nu se referă 
doar la mâncare, ci se reflectă în toate celelalte activități ale vieții de zi cu zi; ele pot, în 
anumite circumstanțe, chiar să vă salveze viața. Da, dacă oamenii ar deveni conştienţi, atenți, 
propriii lor stăpâni, ar avea mai puţine accidente de muncă şi, mai ales, mai puține accidente 
rutiere. 

Să ne referim numai la accidentele de maşină care provoacă anual moartea şi rănirea a mii 

de persoane. Există atâtea reguli şi indicații pentru şoferi încât accidentele n-ar trebui să se 
producă. Dacă se produc, este pentru că oamenii nu sînt suficient de pregătiți în viața zilnică să 
gândească, să fie prudenţi, atenţi la obiectele din jurul lor. Deci, când se urcă la volanul 
maşinii, conduc ca şi cum ar fi singuri pe drum, devin neatenţi, un fel de "nu-mi pasă”. Plouă, 
este ceaţă, nu-i nimic, ei continuă să conducă cu viteză. Mai sunt şi alte maşini, cu atât mai rău 
pentru ele, ei se poartă ca şi cum ar fi singuri pe drum. Sunt copaci, gropi, ziduri, dar ei nu 
gândesc pentru că nu au învăţat să ţină cont de ceea ce există în faţa lor, în jurul lor, la o 
oarecare distanţă... Ei bine, tocmai mesele sînt o ocazie de a învăţa zilnic, de mai multe ori 
aveţi această ocazie. Exersând să manevraţi obiectele cu siguranță, fără zgomot, veţi dobândi 
această atenţie şi stăpânire de sine atât de indispensabile vieții noastre şi a celor din jur. 

Dar, aceasta nu înseamnă totul: stăpânirea de sine pe care o câştigaţi astfel nu vă ajută 
numai să vă controlați gesturile, ci vă ajută în egală măsură să vă controlaţi cuvintele, reacțiile față 
de anturaj, să deveniți mai puţin neîndemânatici, mai psihologi; veți face mai puţine gafe, deci 
veţi petrece mai puţin timp în regrete şi, reparând, veţi face bine peste tot în jurul vostru. 

Când veţi ajunge să mişcaţi un obiect în armonie, deja declanşaţi în voi forţe benefice ce 
sfârşesc prin a acționa favorabil şi asupra celorlalți. De aceea, dacă vă interesează magia, nu o 
căutați în ritualuri sau vrăjitorii, ea este aici, foarte aproape de voi, în gesturile voastre. In ziua în 
care veţi învăţa să controlaţi gesturile, veți deveni un adevărat mag alb. Adevărata magie 
constă nu în a acţiona asupra celorlalți, ci, înainte de toate, înseamnă să acţionezi asupra ta 
însuţi: ea se bazează pe gesturile cele mai neînsemnate ale vieții cotidiene. Dacă nu începeți prin 
a vă controla gesturile, nu veți cunoaşte magia albă. Din contră, puteți fi siguri că sunteți 
neîncetat expuşi magiei negre şi atenţie, căci voi veţi fi mereu primii care veţi recolta binele şi 
răul provocate de gesturile pe care le-aţi făcut, chiar dacă le-aţi făcut inconştient. 

Dacă veţi ajunge să vă controlați din ce în ce mai bine gesturile, sentimentele, gândurile, 
vă veţi modifica destinul, căci destinul depinde de controlul pe care suntem capabili să-l 
exercităm, în tot ceea ce facem, într-adevăr, ce este un Maestru? Este o fiinţă care a reuşit să 
controleze totul în el, în diferite planuri, fizic, astral, mental. Deci, în acel moment, forţele 
naturii 1 se supun, spiritele la fel, chiar şi animalele, plantele şi pietrele îl ascultă. Aceasta este 
adevărata stăpânire de sine, adevărata măreție. 

Dar, să revenim la nutriție. Obişnuiţi-vă să mâncaţi în linişte, veţi constata curând că 
apar mari modificări. După masă, vă simţiţi plini de energie, doar pentru că ați acceptat să vă 
controlaţi gesturile şi să nu vorbiţi. Chiar şi gândirea vă va fi mai liberă, căci reprimându-vă 
dorinţa de a vorbi, ați reuşit să o întăriți. 

Pe moment, bineînţeles că mai aveţi de lucru, căci şi în linişte, se întâmplă să mâncaţi 
având aceeaşi atitudine interioară, să sporovăiți fără încetare. Veţi continua să vă gândiţi la 
necazuri, la duşmănii şi astfel nu veţi face o muncă benefică asupra voastră. Liniştea este 
condiția ce pregăteşte terenul pentru muncă, şi nu munca însăşi. Adevărata muncă este 
concentrarea liberă asupra bunătăţii nemăsurate a lui Dumnezeu care a pus atâtea binefaceri în 
hrană. Aşa cum v-am cerut-o, mâncaţi în linişte ca să-mi faceţi plăcere, dar gândul vă 
vagabondează, nu este aici, se opune acestei munci pe care nu o agreează, eu văd toate 
acestea... Să-mi faceți plăcere, este frumos, dar acest mod de a mânca va trebui să-l adoptați 
pentru voi înşivă şi nu pentru mine. Pe moment, nu aţi realizat încă ceea ce este mai important. 

Hrana înseamnă forțe materiale ce nu vin doar din pământ, ci din întreg universul. 
Alimentele, legumele, fructele sînt energii care se materializează exact cum spiritul copilului se 
materializează la sânul mamei sale. O ființă umană este, înainte de orice, un spirit, dar 

pentru a fi prezent şi a acționa pe pământ trebuie să se încarneze. El nu poate face nimic în 
planul material dacă nu are corp fizic. Acelaşi lucru se întâmplă şi cu animalele şi cu plantele: 
sînt entități venite să se încarneze. Când mâncăm, ne hrănim cu corpul acestor entităţi, corp ce 
este impregnat cu calitățile lor. Deci, vedeți, hrana reprezintă mult mai mult decât ne 
imaginăm. In timpul iernii, nu vedem nimic, pământul este gol, apoi într-o zi câmpul se 
acoperă de cereale sau de legume, pomii se încarcă de fructe. Unde erau în iarnă elementele ce le 
permit deodată fructelor să fie vizibile, palpabile?... 

Sunt elemente ce vin din spaţiu şi chiar din întreg universul, pe care noi le absorbim 
odată cu hrana. Ele ajung până la noi pline de viață cosmică şi este important să le primim 
conştient, pentru ca ele să poată forma corpul nostru fizic şi psihic. Trebuie, deci, să fim 
vigilenți, cu atât mai mult cu cât această hrană impregnată de viaţa universală se impregnează şi 
cu vorbele pe care le rostim, cu sentimentele şi gândurile noastre. Acela care mănâncă 
furios, blestemându-i pe ceilalți, gândind urât despre el, nu bănuieşte că este pe cale să 
impregneze alimentele cu particule otrăvite şi că, absorbindu-le, este pe cale să se otrăvească pe 
el însuşi. Nu este suficient să nu vorbeşti: dacă mâncăm având gânduri şi sentimente ostile şi 
răutăcioase la adresa aproapelui nostru, rezultatul va fi tot negativ. 

Pentru a primi toate binefacerile hranei, trebuie să introducem în ea elemente luminoase şi 
veşnice, şi aici gândul joacă un rol important. Deci, în timpul mesei, încercați să vă relaxaţi şi să 
vă îndepărtați gândurile chiar şi cele care se referă la linişte. Nu trebuie să fiți preocupaţi nici 
măcar de ideea de a nu vorbi sau de a nu face vreun zgomot. Trebuie să fiți liberi pentru a vă 
concentra atenția asupra hranei orientând spre ea razele iubirii voastre. Atunci, se va 
produce separarea materiei de energie: materia se va dezintegra, în timp ce energia va intra în 
voi, şi astfel o veţi putea folosi. 

Nutriţia nu este altceva decât un proces de dezintegrare a materiei. Cu milioane de ani 
înainte ca fizicienii să pună la punct fisiunea atomului, fiinţa umană a provocat în ea însăşi 
acest fenomen. Diferenţa dintre fisiunea atomului şi nutriție constă doar în cantitatea de 
materie. A mânca înseamnă a învăţa să dezintegrezi materia şi să repartizezi energia astfel 
extrasă în întreg organismul: plămâni, creier, inimă... Mestecarea lentă şi îndelungată a 
alimentelor reprezintă o primă etapă a acestei dezintegrări. A doua etapă este munca gândului 
care, asemenea unei raze cu putere mare, reuşeşte să pătrundă până în inima materiei, pentru a 
elibera energiile cele mai subtile, întreținând cu ajutorul lor munca sufletului şi a spiritului. 

Pentru a alimenta puritatea, bunătatea, înțelepciunea şi toate calitățile noastre, avem 
nevoie de energie determinată. De altfel, fiecare tip de activitate necesită o energie 
determinată. Pentru munca manuală avem nevoie de un anumit fel de energie. Pentru 
activitatea intelectuală, studiu, concentrare, este necesară o altă formă de energie. Pentru 
munca spirituală, o altă formă, diferită de celelalte... Şi doar în linişte putem căpăta energiile 
psihice cele mai subtile, ce pot fi utilizate pentru o muncă spirituală. 

Adăpostim în noi excelenți chimişti care au ca menire să adune şi să distribuie 
elementele care ne sînt necesare pentru a ne putea îndeplini diferite sarcini. Dar, trebuie să 
acceptăm experienţa acestor chimişti şi să le acordăm tot respectul, căci ei sînt cei care deţin 
secretul energiilor vitale, ştiind să le repartizeze între diferiți centri, asigurându-le revitalizarea şi 
buna funcționare. Când distribuţia este bine făcută şi fiecare centru este corect alimentat, totul 
funcționează perfect. 

Pentru a primi din hrană energiile cele mai subtile pe care nu ni le poate asigura decât 
sistemul digestiv, trebuie să învăţăm să mâncăm în linişte, dar mai ales să mâncăm cu iubire. 

lubirea este cea care vă va permite să extrageţi din alimente o energie ce va urca foarte sus în 
voi; în acel moment veți putea să o utilizaţi pentru munca voastră spirituală, pentru ca forțele 
psihice să poată acţiona asupra hranei şi să o transforme în puritate, în lumină, în cunoaştere. 

Cap.V LINIŞTEA : IZVOR DE ENERGII 


La ora actuală toată lumea se simte obligată să alerge, să se zbată fiindcă trebuie să 
producem sau să vindem din ce în ce mai mult, să cumpărăm din ce în ce mai mult... Se pare că 
acest lucru ajută economia! lată că, în interiorul economiei, oamenii sînt epuizați şi, astfel 
economia va înflori, se va dezvolta, în timp ce oamenii devin extenuați, istoviţi şi cad la 
pământ: ei îşi distrug sistemul nervos, dar şi inima, stomacul, plămânii vor suferi la fel, căci 
toată această activitate productivă, acest consum accelerat antrenează o poluare ce otrăveşte 
atmosfera, mările, pădurile, apa, pământul, hrana. Ei bine, după părerea mea, acest lucruri nu 
sînt inteligente, înțelepte. O aşa zisă "economie" care risipeşte, care distruge, murdăreşte, 
poate fi considerată economie adevărată? De aceea trebuie să găsim mijloace să restabilim 
echilibrul, să-i reîncărcăm pe oameni cu energie pură. 

Ca să ne încărcăm, primul lucru pe care trebuie să-l facem este să învăţăm să ne oprim. 
Da, în timpul zilei, din când în când trebuie să facem o pauză, să oprim alergătura, mişcarea, 
vorbele. Altfel, ar fi ca şi cum aţi lăsa deschise toate robinetele de apă, de gaz, sau curentul 
electric: în curând nu va mai rămâne nimic, toată energia s-a scurs. Imobilitatea, liniştea ne 
servesc la umplerea rezervoarelor. Atunci, ori de câte ori veți putea, opriți-vă puţin, închideţi 
ochii, legați-vă de Sursa energiei şi a luminii: după câteva minute, vă veți simţi reîncărcaţi şi 
veți putea efectua lucrări mai deosebite, fără a vă epuiza rezervele. 

Când ne reunim să medităm în linişte, noi facem aceleaşi exerciții: captăm, apoi 
acumulăm energii spirituale care ne întâlnesc şi care ne vor ajuta în activitatea noastră. Dar, 
pentru ca exerciţiul să reuşească, trebuie să învăţaţi să rămâneţi complet imobili, să nu se audă 
nici cel mai mic freamăt sau pârâit; mai întâi, pentru că liniştea nu trebuie tulburată de nici un 
zgomot, chiar şi cel mai imperceptibil şi, în al doilea rând, fiindcă vom pierde energii neştiind să 
rămânem într-o imobilitate totală, înaintea meditației, mişcaţi-vă cât vreţi, dar în timpul ei nu 
faceți nici cel mai mic zgomot, altminteri nu veţi ajunge niciodată să vă concentrați energiile 
pentru o lucrare spirituală. 

Veţi spune că vă mişcaţi pentru că vă gâdilă furnicile la picioare. Este posibil, dar dacă nu 
vă veţi putea stăpâni aceste "furnici", cum veţi domoli fiarele sălbatice din viaţă? Sarcina 
discipolului unei Şcoli inițiatice este tocmai aceea de a deprinde cum să se domine, să se 
stăpânească, ca să poată intra în lumea liniştii şi armoniei, căci numai atunci vă veți simţi 
magnetizaţi, plini de forţe, gata să începeți munca: dintr-o singură lovitură, rezervoarele vi se 
vor umple, bateriile vi se vor încărca. 

De ce sînt inactive aparatele noastre spirituale? Fiindcă ele nu primesc energii 
susceptibile să le pună în mişcare. Dacă veţi pune apă sau vin în motorul maşinii, veţi rămâne pe 
loc; dacă nu veți pune televizorul în priză, nu veţi vedea nimic, fiecare aparat are nevoie de o 
sursă de energie proprie, ca să poată funcţiona. La fel se întâmplă şi cu aparatele noastre 
spirituale. Ele nu pot funcționa decât cu ajutorul curenților de energie pură şi luminoasă pe 
care noi ajungem să-i punem în mişcare când intrăm în contact cu tărâmul liniştii. 

Acum, mai trebuie să fiți atenți ca eforturile ce le faceţi pentru realizarea liniştii şi 
imobilităţii să nu vă aducă tensiuni. Da, de multe ori liniştea este însoțită de tensiune, căci 
adesea ne crispăm ca să nu facem zgomot. Nu, trebuie să ne destindem, ca să elberăm gândul, 

căci numai în această situație el va lucra cum trebuie. Pentru aceasta, urmăriți-vă cu atenție 
mâinile căci tocmai când credeți că sunteți relaxaţi, adesea mâinile vă rămân încleştate. 
Mâinile exprimă, mai mult decât orice altă parte a corpului, starea noastră interioară. Priviţi 
numai cum agită oamenii mâinile atunci când vorbesc... Şi chiar atunci când nu vorbesc, ei şi le 
încrucişează, le desfac, ating fără rost obiectele, se scarpină, mâzgălesc, zdrăngănesc. Este un 
lucru destul de greu să reuşeşti să-ţi imobilizezi şi să-ţi destinzi mâinile. De aceea, observați- 
vă cu atenţie mâinile: dacă veţi reuşi să le destinde-ți aşa cum trebuie, veţi simţi o stare de bine 
până la nivelul plexului solar. 

Trebuie să învăţăm să folosim aceste energii, pe care le-am captat în linişte, nu numai 
pentru noi înşine, ci, adunându-le, ca să le dirijăm spre binele omenirii: să proiectăm în lume 
unde armonioase, curenţi puternici ce vor fi captați de toți aceia care vibrează la unison cu 
acest ideal al împărăției Domnului pe Pământ, trezindu-le conştiinţa, într-o bună zi, către 
această lucrare. 

Acum câţiva ani, cercetătorii au încercat să pună la punct un proiect de baterie electrică ce 
folosea nisipul deşertului. Ei se gândeau că mulțumită acestui proiect, vor putea alimenta ţări 
întregi cu energie electrică. Nu ştiu în ce stadiu se mai află acest proiect... In orice caz, ceea ce 
mă interesează pe mine personal, este analogia ce există între fenomenele lumii fizice şi cele ale 
lumilor psihică şi spirituală. Şi, îi zăresc pe oameni, ca pe nişte grăunţe de nisip din deşert, ce se 
pot aduna, construind o baterie ce-şi va descărca binefacerile în lumea întreagă. Dar, din 
nefericire, aceasta este ultima lor preocupare. Mai degrabă, ei îşi folosesc energiile unii contra 
celorlalți; nu le trece deloc prin cap să întrevadă posibilitatea de a concentra aceste energii, 
producând o forță unică, o lumină formidabilă care ar ajuta întreaga lume; nu, ei nu întrevăd 
acest lucru, iar dacă le vorbiţi despre el, vor rămâne uimiţi. Ei bine, trebuie să ştie că una dintre 
cele mai importante legi ce trebuie cunoscută este aceea că, destinul lor depinde de felul cum îşi 
folosesc propriile energii, în ce direcție şi le îndreaptă. 

Oamenii gândesc că au toate drepturile să folosească aceste energii la întâmplare, 
risipindu-le după bunul lor plac. Ei nu, aceste energii sînt prețioase. Inteligența Cosmică nu 
tolerează risipirea lor, iar oamenii vor da socoteală într-o bună zi de felul cum le-au folosit, în ce 
direcţie, pentru ce motiv Şi în ce scop. 

Deci, trebuie să-i luminăm pe oameni, să le arătăm unde le este interesul, unde le stă 
salvarea... Dar, vor ei, oare, să înțeleagă acest lucru? Ei au nevoie mereu de scuze, ca să 
justifice comportamentul lor egoist şi lipsit de înțelepciune. Dacă i-am putea face să înţeleagă că 
teoria fără practică rămâne inutilă! Orice le-am spune, ei ascultă, înregistrează, înțeleg chiar, 
dar nu fac nimic. Cunoaşterea este necesară, dar esenţialul constă în posibilitatea de a o folosi în 
bine. 

Imediat ce veți deprinde vreunul dintre adevărurile Ştiinţei inițiatice, trebuie să vă 
preocupaţi să-l puneţi în practică, deci să vă puneţi voinţa la treabă. Da, voinţa joacă un rol 
foarte important în viaţa adevăratului Inițiat. Şi tocmai aici ei diferă cel mai mult de 
intelectualii care citesc mult, acumulând cunoştinţe pe care nu le folosesc... decât să-şi 
impresioneze semenii! A venit vremea să folosiți aceste cunoştinţe pentru a transforma şi 
schimba în bine lucrurile, în voi înşivă să faceți ceva, căci neplăcerile vieții vă vor obliga s-o 
faceți. Vă veţi rătăci la dreapta, la stânga, smulgându-vă părul din cap. Da, a-ţi smulge părul, 
înseamnă să faci ceva! 

V-am tot repetat că gândurile şi sentimentele colective formează un "egregor"”, adică o 
ființă spirituală extrem de puternică. De-a lungul veacurilor, datorită legăturii dintre noi, a 

consimțământului mutual, a dorinţei de a lucra împreună pentru împărăția Domnului, formăm şi 
noi un egregor care se hrăneşte, se întăreşte şi acționează pentru binele întregii lumi. Deci, 
hotărâți-vă ca în timpul meditaţiilor să lucraţi ca să puteți emite şi propaga iubirea şi lumina în 
lume; într-o bună zi, numele vostru va sta înscris în cartea Vieţii Veşnice. 

Vă spun cu sinceritate că, peste ani, când vă veți analiza crâmpeie din firul vieții 
voastre, veți recunoaşte că momentele petrecute în meditații, cântece, rugăciuni, linişte, în 
Fraternitate, au reprezentat cele mai prețioase clipe ale vieţii voastre. Deocamdată nu le vedeți şi 
nici nu le simțiţi, dar într-o bună zi, când veţi vedea mai limpede lucrurile, veți înțelege la ce 
fel de lucrare ați contribuit. In acel moment, veți exclama: "Lăudat fie Domnul! 
Binecuvântat fie numele Său, pentru că mi-a oferit prilejul să particip la această măreaţă 
operă!" Veţi fi uimiți când vi se vor arăta consecințele, rezultatele, frumuseţea acestei 
activități, minunile ce s-au produs în lume datorită ei. Căci, această lucrare la care v-am cerut să 
participaţi a fost deja declanşată în înalt de către îngeri şi divinități, iar pe pământ, noi dorim 
numai să deschidem o ușă, dăruindu-ne energiile, astfel ca această lucrare divină să o poată 
cobori, împlinindu-se şi în planul fizic. 

Cap.VI LOCUITORII TĂCERII 


Avem nevoie de linişte şi, mai ales, de liniştea naturii, pentru că în natură ne avem 
rădăcinile. Când suntem singuri în pădure, la munte, se întâmplă să ne simţim transportați într-un 
trecut îndepărtat, atunci când omul trăia în comuniune cu forțele şi spiritele naturii. Şi, chiar 
în acele momente dacă auzim ciripitul păsărilor sau un zgomot de cascadă, simţim că acele 
sonorități contribuie la împlinirea liniştii. Ele nu o distrug, ci, dimpotrivă o accentuează. Căci, 
uneori nu conştientizăm liniştea, nu-i acordăm atenție. Lipseşte un zgomot ca acela făcut de o 
cracă ruptă, ca țipătul unei păsări sau căderea unei pietre, pentru a verifica uneori cu 
intensitate senzația de linişte. Chiar zgomotul surd al valurilor nu distruge profunzimea liniştii 
mării sau a oceanului. 

Mulţi oameni confundă liniştea cu singurătatea, de aceea se tem de linişte: le este teamă de 
singurătate, în realitate, liniştea este un ținut locuit. Dacă doriți să nu rămâneţi vreodată săraci 
sau singuri, căutaţi liniştea. Căci, adevărata linişte este populată de nenumărate entităţi. Creatorul 
a plasat peste tot locuitori: în pădure, în lacuri, în oceane, în munţi şi chiar sub pământ... Chiar 
şi focul este populat, şi eterul, şi stelele, totul este locuit. 

Din păcate, zgomotul civilizaţiei care sfârşeşte puţin câte puțin prin a invada totul şi 
existența din ce în ce mai materialistă şi banală a oamenilor au creat condiţii nefavorabile 
manifestării entităților lumii invizibile, căci ele se îndepărtează cât pot de mult de aceste locuri 
ocupate de oameni. Şi nu pentru că nu i-ar iubi pe oameni, dar cum ar putea ele să rămână în 
aceste ținuturi pe care oamenii nu încetează să le tulbure, să le jefuiască prin lipsa lor de 
respect, prin grosolănia şi violenţa lor?... Ele se retrag din ce în ce mai mult în regiuni 
inaccesibile omenirii... Acest lucru l-am verificat deja. Aşa am văzut în Statele Unite, în 
parcul Yosemite, copaci minunaţi care au peste 4000 de ani, dar care sînt nelocuiţi: spiritele au 
plecat pentru că erau prea mulți vizitatori, prea mult zgomot, multă agitaţie, iar ele au fost astfel 
nevoite să părăsească aceste regiuni, atât de frumoase. Aproape în fiecare copac trăieşte o 
creatură, dar în acest parc copacii giganți nu erau nici vii, nici expresivi, căci nu erau locuiţi. 
Asemenea înţelepţilor care se izolează în deşert, în munţi sau în grote, pentru a scăpa de 
zgomot şi agitația oamenilor inconştienți, spiritele luminoase ale naturii se refugiază în locuri pe 
care oamenii nu le-au putut încă murdări şi tulbura. Veţi spune: "Dar eu văd că ele nu pot să 
suporte nimic, sînt neajutorate!" Credeţi ce doriți. 

în majoritatea mitologiilor, muntele este prezentat ca un tărâm al zeilor. Acest lucru 
poate fi considerat ca un simbol, dar şi ca o realitate: vârfurile înalte ale munţilor sînt ca nişte 
antene cu ajutorul cărora pământul atinge Cerul, şi de aceea ele sînt locuite de entități foarte 
dure şi foarte puternice. Cu cât omul se înalță pe munţi, cu atât mai mult întâlneşte liniştea, şi în 
această linişte el descoperă originea lucrurilor, se uneşte cu Cauza primară, intră în oceanul lumii 
divine. 

Din păcate, în zilele noastre, cu perfecțiunea la care au ajuns mijloacele de transport, 
vedem din ce în ce mai des oameni mergând la munte; acest lucru a devenit ca o modă; merg la 
ski, pentru a se distra, a se amuza şi apoi povestesc că au reuşit să coboare pe una sau alta 
dintre pârtii, că au escaladat înălțimile... Şi, în loc să respecte liniştea muntelui, să se lase 
influenţaţi de el pentru a descoperi stări de conștiință superioare, ei se comportă ca în orice loc de 

pe pământ; îşi aduc vinurile, jambonul, ţigările, muzica cacofonică şi urlă, glumesc, se 
hârjonesc... ca şi cum nu ar exista şi alte locuri pentru a chefui şi face zgomot! Astfel, ei îi 
deranjează enorm pe locuitorii acestor regiuni. 

Dar, nimeni nu le spune oamenilor că prin neatenţia lor, prin lipsa lor de respect, ei 
tulbură atmosfera şi deranjează întreaga creație. Dacă acest lucru se prelungeşte, într-o zi, 
toate entitățile vor pleca acolo unde vor găsi într-adevăr liniştea, acolo unde oamenii au foarte 
greu acces. Odată ce acestea s-au îndepărtat de acele ţinuturi pe care locuiau, misterul şi 
caracterul sacru dispar odată cu ele, locurile nu mai sînt impregnate de lumină şi forță 
spirituală, iar acest lucru este regretabil. 

Deci, iată, este foarte clar, dacă nu mergeţi la munte într-o stare de spirit convenabilă, 
creaturile invizibile îşi iau măsuri de precauție, îndepărtându-se, iar voi nu veţi primi nimic de la 
ele. De aceea, vă întoarceţi acasă la fel de limitați ca înainte, şi această mică vacanţă nu poate 
fi binefăcătoare sănătății voastre, pentru că starea fizică depinde de cea psihică. 

Deci, la ce vă foloseşte că aţi urcat din greu până în vârful muntelui, dacă nu puteţi 
reveni mai puri, mai puternici, mai nobili şi mai sănătoşi?... dacă nu ați înțeles că urcatul pe 
munții fizici este o imagine a cățăratului pe munții spirituali?... Să urci şi să cobori... Să urci, 
înseamnă să te debarasezi, încet-încet, de tot ceea ce te incomodează, te împovărează, pentru a 
găsi liniştea, puritatea, lumina, imensitatea şi pentru a simți ordinea divină instalându-se în 
tine... Cât despre coborâre, nici măcar nu este nevoie să explic în detaliu ce reprezint, pentru că 
ați înţeles: este revenirea zgomotului în gânduri şi sentimente, revenirea agitației, a 
dezordini, a incertitudinilor interioare. Da, iată cum învăţăm să citim marea carte a naturii: 
obişnuindu-ne să-i descifrăm diferitele manifestări. 

Indiferent unde mergeţi, pe munte, în păduri, pe malurile lacurilor sau ale oceanelor, 
dacă vreți să vă comportaţi ca nişte copii ai Domnului care aspiră la o viață mai subtilă, mai 
luminoasă, va trebui să deveniți mai conştienţi de prezenţa creaturilor eterice care trăiesc 
acolo. Apropiaţi-vă de ele cu respect şi pioşenie, întâi de toate salutaţi-le, mărturisiți-vă 
prietenia, iubirea şi rugați-vă să vă binecuvânteze. Aceste creaturi care vă zăresc de departe, 
sînt atât de fermecate de atitudinea voastră încât sînt pregătite să reverse asupra voastră pacea, 
lumina, energia pură. Vă veți simți atunci scăldați, învăluiţi în iubire şi fascinaţi de aceste 
entități spirituale şi când veţi cobori în vale, spre oraşe, veţi aduce cu voi toate aceste bogății, 
dar şi revelații, idei, mai largi, mai vaste. 

Apoi, în final, veţi avea bucuria să ştiţi că ați contribuit la menţinerea în anumite 
ținuturi a locuitorilor celeşti ce le populează sau, chiar să atrageţi noi prezenţe. Da, să nu 
uitaţi, niciodată, că numai în tăcere puteți să pregătiți condițiile favorabile manifestării 
entităților divine, căci aceste entități au nevoie de linişte, ele aşteaptă mereu condițiile 
favorabile, pe care oamenii nu le oferă decât foarte rar. Deci, de acum înainte, învățați să iubiți 
această linişte, gândiți-vă cum să creaţi în jurul vostru o atmosferă spirituală de linişte şi 
armonie cu scopul de a pregăti venirea ființelor luminoase şi puternice. 


19 


Cap.VII ARMONIA, CONDIȚIE A LINIŞTII INTERIOARE 


Nu veţi ajunge să obţineţi cu adevărat liniştea interioară decât atunci când veţi începe să 
lucraţi asupra armoniei. Zilnic, poate de mai multe ori pe zi, opriți-vă pentru a observa ceea ce se 
petrece în interiorul vostru, şi deîndată ce observați cea mai mică tulburare, cel mai mic 
dezacord, faceți un efort pentru a-l remedia. Dacă nu, în momentul în care veți dori să meditați şi 
să intrați în linişte, nu veți reuşi, veţi simţi câteva scârţâituri, o harababură. Liniştea 
interioară este o stare greu de atins! întreaga zi trebuie să facem eforturi pentru a-i crea 
condiții, şi, mai totdeauna, armonia este prima dintre ele. 

Deci, observați, este uşor. Dacă simţiţi că deveniți nervoși, nerăbdători, irascibili cu cei din 
Jur, este inutil să încercaţi să căutați scuze sau explicaţi în altă parte: ați lăsat haosul să se 
infiltreze în voi, şi în aceste condiții, niciodată nu veţi gusta adevărata linişte. Mulţi îşi 
imaginează că, fără a fi pregătiți, vor face unele experienţe spirituale şi vor avea revelația 
luminii divine. Ei nu, este ca atunci când îți reuşeşte o experienţă chimică: trebuie să 
îndeplineşti anumite condiții, să dozezi corect elementele, să reglezi temperatura, etc. Dacă nu 
respectaţi aceste reguli, cu atât mai rău pentru voi, veţi rata experienţa. 

Armonia este cheia care vă deschide porțile tărâmului tăcerii: armonia în planul fizic, 
armonia în sentimente, armonia în gânduri. Atât timp cât nu sunteți impregnați de acest cuvânt 
"armonie", nu trebuie să aşteptaţi nimic din partea Cerului, veți fi excluşi de la binecuvântările lui. 

Totuşi simt foarte bine că, atunci când vă vorbesc despre armonie, acest lucru nu vă 
spune prea mult, nu vă simţiţi prea interesaţi, şi totuşi este foarte important, este fundamental. 
Imaginaţi-vă că suflați cu putere asupra unei ramuri înflorite: iată toate petalele se răspândesc în 
toate direcțiile, nu mai rămâne nimic din ordinea, din aranjamentul care creau întreaga 
frumusețe. Ei bine, este ceea ce voi construiți în voi, când vă lăsaţi antrenați de furie, de 
gelozie şi complicitate, când vă lăsaţi pradă senzualității: provocaţi un suflu, un curent ce 
tulbură dispoziţia atomilor şi a electronilor şi această tulburare interioară stă la originea şi 
apariția bolilor psihice sau chiar fizice, care vă rup de lumea spirituală. De aceea, când apare o 
tulburare, o slăbiciune, vorbiți-le celulelor voastre; spuneți-le: "Haideţi, uşuraţi-mă, vă trimit 
unde de armonie şi iubire, fiți ascultătoare, reluați-vă activitatea." Nu lăsaţi niciodată o stare 
negativă să se instaleze în voi, încercaţi să o remediaţi imediat. 

Când vom ajunge să creem armonia, ne vom simţi bine. Aşa se întâmplă. Chiar dacă nu 
avem vreun motiv anume de bucurie, ne simțim fericiți, dilataţi. Şi invers, când suntem într-o 
dezordine interioară, ne este rău de tot, fără vreun motiv anume. Da, este clar, armonia stă la 
baza stării de bine, şi dacă nu trăim în armonie, nu ne simţim bine, chiar dacă nici un 
eveniment nu ne-a tulburat. 

Din păcate, destui oameni se hrănesc cu această prejudecată prostească, aceea că dacă s-ar 
pune în acord cu legile armoniei, vor deveni sclavi. Este tocmai contrariul: devenim cu 
adevărat sclavi dacă nu ne supunem acestor legi. Toţi cei care nu au vrut să se conformeze au 
devenit victime ale forțelor haotice pe care le-au dezlănţuit în ei înşişi şi în ceilalți. Pentru a vă 
reda libertatea, vă voi vorbi despre necesitatea muncii în armonie. Nu am dorit niciodată să 
atentez la libertatea voastră. Ce să fac cu libertatea voastră? A mea îmi este suficientă. 

Eu apreciez calitatea fiinţelor pe care le întâlnesc, în funcţie de armonia ce există în ele. Şi 

acest lucru se simte imediat: în gesturi, în priviri, în sunetul vocii. Ascultând anumite persoane 
vorbind, te simţi zdrobit ca şi cum ai primi lovituri în plexul solar, în timp ce alte persoane îţi 
pot crea o senzație de împlinire, îmi amintesc vocea Maestrului Peter Deunov, era atât de caldă, 
ea ne uşura, şi în acelaşi timp ne întărea. De aceea, plecam de la conferinţe într-o stare de 
echilibru şi împlinire extraordinară. Eu încerc la rândul meu, prin vorbă să creez în voi 
armonia, dar ar fi bine să fiți şi voi conştienţi de binefacerile pe care le obţineţi şi să munciţi 
pentru a intra în armonie. 

Învăţământul Fraternităţii Albe Universale este aici pentru a ne lărgi orizontul, viziunea 
asupra lumii, prezentându-ne activități noi, capabile să ne facă mai buni, mai corecți, mai 
fericiţi, ca să putem trăi în linişte. Aceia care nu vor să înţeleagă acest lucru, nu au ce căuta 
aici, într-o şcoală în care învăţăm ce este armonia: ei n-au decât să plece unde vor! Să ştie că în 
Fraternitate noi întreținem respectul față de aproape, conştiinţa colectivă. De aceea, în 
reuniunile noastre, eu insist, înainte de orice, asupra armoniei pentru ca în această atmosferă, 
toți cei care vor veni să simtă şi să înțeleagă ceea ce, nici un discurs, nici o explicație, nu vor 
putea vreodată să-i facă să simtă şi să înțeleagă. 

Acela care spune: "Sunt liber să fac ceea ce-mi place, cu atât mai rău pentru ceilalți dacă 
îi deranjez”, nu ştie că este pe cale să folosească formula cea mai periculoasă care există, căci ea 
distruge buna înțelegere, distruge Fraternitatea. Prima condiţie a fraternității este să respecte 
armonia şi chiar să contribuie la crearea ei, pentru ca ceilalți să aibă cele mai bune condiţii de 
evoluţie. Acţionând astfel, pentru ceilalți, acţionăm de fapt asupra propriei noastre persoane, căci 
beneficiem de această ambianţă pe care am creat-o. Fiecare trebuie să fie conştient, atent, şi să- 
şi spună că dacă vine la întâlniri cu zgomotul său, cu propria-i dezordine interioară, fără a fi 
preocupat de efectele pe care conduita sa le produce asupra celorlalți, niciodată nu vom avea 
condiţii favorabile pentru a fi vizitaţi de entitățile celeste: astfel, toți vom avea de pierdut. 

Da, acest lucru trebuie să-l înțelegem: acela care munceşte pentru a clădi armonia, este 
primul care va beneficia de ea, căci el creează condiţiile necesare pentru ca cele mai bune 
lucruri să se realizeze, în timp ce lipsa armoniei creează condiții pentru ca cele mai bune 
lucruri să se sfărâme. Acela care lasă să pătrundă în el dezordinea, deschide uşa complicațiilor şi 
eşecurilor. Am văzut familii care aveau totul pentru a fi fericite: sănătate, inteligenţă, avere... 
dar iată că dezordinea începea să se instaleze printre membrii ei, şi puţin câte puțin, ei se 
distrugeau. Nimic nu îi putea salva, nici inteligența, nici banii: dezordinea sfârşeşte prin a 
distruge totul. Căci ei îi este caracteristică puterea de a provoca destrămarea elementelor. La fel 
se petrec lucrurile şi în cazul oamenilor: dezordinea este cea mai puternică forţă care le 
slăbeşte gândurile, sentimentele sau voinţa, şi astfel ei nu vor putea face nimic bun. 

Este de dorit să-i educăm pe copii în această idee a armoniei: cum s-o creăm, dar şi cum s-o 
păstrăm în noi şi, nu numai în noi, dar şi în afara noastră. Imaginați-vă că ieşiţi dimineaţa din 
casă, pentru a merge la muncă şi în drumul vostru întâlniți o sută de oameni care vă aruncă o 
privire plină de lumină şi iubire... în ce stare veți fi după aceea? Din păcate, realitatea este că, în 
drumul nostru întâlnim contrariul, adică o grămadă de oameni care ne privesc inexpresiv sau cu 
ostilitate, încât suntem demagnetizați. Ne-am putea pune întrebarea cum se poartă aceşti 
oameni în familie şi mai ales, cum îi suportă familia! De ce suntem atât de zgârciți cu 
zâmbetele, cu privirile frumoase, cu tot ceea ce ne poate aduce armonia? Ce pierdeţi dacă 
dăruiţi, din când în când, câte ceva din voi? 

Voi nu cunoaşteţi bogăţiile din voi şi nici felul în care să le distribuiți. 

Fiinţa umană trăieşte în organismul cosmic şi face parte din el, este o celulă a acestui 

gigantic corp care este universal, Adam Kadmon, cum îl numeşte Cabala, şi orice am dori, 
orice am face, nu putem să ne separăm de el. De la el se primeşte viața şi toate elementele 
necesare supraviețuirii: hrana, apa, aerul, lumina. Dacă propria-i conştiinţă nu participă la 
această realitate, bineînțeles ea se va rupe într-un fel de acest organism şi se privează de 
această viață, de acest sprijin. 

Dar, iată ceva ce este cu certitudine nou pentru mulți dintre voi. De multe secole, 
oamenii sînt prost educați, astfel încât n-au reuşit să înveţe care ar trebui să le fie atitudinea 
fată de natură, față de acest corp cosmic din care fac şi ei parte. Ei sînt neglijenți, grosolani, nu 
sînt atenți la acțiunile lor, nici la sentimentele sau gândurile lor şi astfel introduc dezordinea în 
organismul cosmic, iar acesta încearcă să se apere dându-le câteva lecţii. 

Da, dacă nu suntem nici înţelepţi, nici iubitori, nici respectuoşi, deranjăm ceva în 
funcționarea corpului universal, suntem ca o tumoră localizată undeva în interiorul lui. Ce 
facem cu o tumoră? Chirurgul o operează, în ziua în care omul va înceta să deranjeze corpul 
universului - nu numai corpul său fizic ci şi corpul eteric şi astral va fi sănătos, frumos, 
puternic, bogat şi fericit. Sfântul Pavel spune: "Noi trăim şi ne mişcăm în el, în el ne avem 
existența." 

Da, suntem ca o celulă în corpul naturii, care este corpul lui Dumnezeu. De aceea, 
trebuie să ne gândim zilnic să ne armonizăm cu universul, cu locuitorii diferitelor sale regiuni, 
chiar dacă nu le cunoaştem, chiar dacă nu ştim unde se găsesc. Oamenii au reuşit să introducă 
puţină armonie în familiile lor, în oraşele lor şi chiar în diferitele țări, pentru că au înţeles că 
există un interes. 

Da, ei sînt totuşi destul de inteligenți şi cumpătaţi, înțelegând că nu este avantajos să fii 
mereu pe picior de luptă. Dar toate acestea sînt motive egoiste ce nu dovedesc o adevărată 
înțelegere a armoniei. Acum ar trebui să căutăm armonia de dragul armoniei, din nevoia de a 
intra în simfonia universală. Astfel, veți putea deschide porțile forţelor şi entităților luminoase 
ale naturii, care vor năvăli şi se vor instala în voi. Să te armonizezi, înseamnă să te deschizi, iar 
această deschidere este condiţia pentru ca forțele luminoase să pătrundă în voi. 

Unii vor spune: "Da, dar cum să ne deschidem?" Este simplu: iubind. Când iubim, 
armonia se instalează în noi şi atunci porțile se deschid şi toate binecuvântările celeste vor 
intra în vol. în realitate, există cel puţin două metode de a lucra asupra armoniei. Prima este 
gândul: vă imaginați că sunteți de acord cu toate ființele care vă înconjoară. A doua este 
iubirea. Prima metodă este bună, dar nu este prea rapidă şi nici prea eficientă; sînt necesari ani de 
zile pentru a reuşi să gândeşti că te afli în comuniune cu toate creaturile. In timp ce, cu iubirea, 
armonia se realizează instantaneu. Veţi spune numai: "Vă iubesc" şi asta-i tot, acordul se face 
dintr-odată. 

Să te armonizezi, înseamnă să trimiţi un surâs, o privire de iubire, proiectile de iubire 
tuturor creaturilor luminoase ale spațiului, spunându-le: "Oh, pe voi cei care populați 
imensitatea, vă iubesc, vă înţeleg, sînt în armonie cu voi." Nici nu ştiţi, încă, tot ceea ce puteți 
face cu ajutorul iubirii. Vă gândiţi să o dirijați spre câteva creaturi terestre şi bineînţeles, le 
puteți trimite gândurile, sentimentele, privirile; este bine, dar este prea puţin, căci nu se ştie 
dacă ei vor profita, în timp ce, dacă vă veţi trimite iubirea entităților sublime, acolo unde 
nimeni nu-şi imaginează că ar putea fi trimis ceva, aceste entități se vor bucura să le primească şi 
vă vor reda iubirea, amplificată de o sută de ori. Acestea sînt adevărate schimburi, adevărata 
comuniune, fuziunea cu Sufletul Universal. 

Unii care au trăit o mare iubire cred că au gustat din viaţa adevărată. Au gustat poate 


22 


ceva măreț, frumos, dar în realitate toate pălesc, nimic nu se compară cu splendorile vieții 
divine. Da, pentru că emoţiile iubirii umane sînt întotdeauna mai mult sau mai puţin legate de 
egoism, de senzualitate, deci ele sînt legate de natura inferioară: de personalitate. Şi tot ceea ce 
este legat de personalitate este departe de a fi ideal, perfect. Pentru a ajunge să-ți înalți iubirea 
până în regiuni divine, trebuie să fii liber, degajat de preocupări, de complicații şi lipsit de calcule 
egoiste. 

Inițiaţii sînt categorici: nu poți intra în şcoala lor dacă nu ştii, înainte de orice, să lucrezi 
asupra armoniei. De aceea, foarte puţini dintre voi sînt într-o asemenea şcoală. Veţi spune: 
"Dar cum, noi suntem deja într-o şcoală!" Da, din punct de vedere fizic sunteți numeroşi, dar 
spiritual foarte puţini sînt aceia care au o mică deschidere. Când ființele au primit acest drept de 
a intra în Şcoala divină, acest lucru se vede, se simte: ele beneficiază de armonia celestă. 

Pe vioara voastră (corpul fizic) sînt fixate patru corzi: sol-inimă, re-intelectul, la-sufletul şi 
mi-spiritul. Da, cum veţi face pentru a cânta dacă el este dezacordat?... Dacă doriți să fiți un 
bun violonist, capabil să scoateţi sunete melodioase din aceste diferite corzi care sînt inima, 
intelectul, sufletul şi spiritul, gândiţi-vă zilnic cum să vă armonizaţi interior, să absorbiți, să 
respirați armonia. Când ea va pătrunde în toate regiunile ființei voastre şi veţi fi acordați ca un 
instrument, spiritul divin va veni să cânte în voi., 

Armonia este rezultatul uniunii dintre intelect, inimă şi spirit. In momentul în care 
sufletul vostru va fuziona cu spiritul cosmic, veţi gusta extazul: această strălucire care apare 
când sufletul omului se uneşte cu Spiritul, în acest foc intens, în această îmbrăţişare, toate 
impuritățile sînt arse şi veți fi, în sfârşit, eliberaţi, liberi... Veţi zbura în spațiu, vă veţi cufunda în 
armonia universală. 

Cap.VIII LINIŞTEA , CONDIȚIE A ADEVĂRATEI GÂNDIRI 


Adevărata putere a omului este aceea a gândului. O ştiţi şi voi, o ştie o lume întreagă, 
căci gândul este acela care dirijează , care realizează, care creează. Dar, pentru a lucra, gândul are 
nevoie de anumite condiţii şi una dintre acestea, o condiţie principală, este liniştea. lată ceea 
ce mulți oameni nu au înţeles bine, căci ceea ce ei numesc, de regulă, gând, nu este deseori 
decât o agitație a intelectului. Căutaţi defectele vecinului, vă întrebaţi cum să-l învingeţi pe 
concurentul vostru, să faceţi proiecte legate de cariera politică, şi numiţi toate aceste lucruri 
"gânduri"! Ei bine, nu, aceasta este, în realitate, consecința propriilor instincte, capricii sau 
ambiţii... se poate numi cum vreţi, numai "gândire" nu! 

Este o greşeală să credeți că, prin discuţii, prin confruntări şi controverse, gândul se 
dezvoltă. Ceva se dezvoltă şi în acest caz, dar nu este vorba despre gândirea pură. De aceea, 
meditaţia este un exercițiu atât de greu pentru majoritatea oamenilor: căci, ei nu ştiu ceea ce 
este în realitate gândirea şi nici nu se pricep cum să o folosească. Fi îşi închipuie că pot intra 
oricum în lumea tăcerii, fără nici o pregătire prealabilă, cu o zornăitoare ce va tulbura, de fapt, 
liniştea. Aşa se şi întâmplă, căci gândul lor, prost stăpânit, tulbură liniştea: el oscilează la 
dreapta sau la stânga, tulburând tot ceea ce întâlneşte în cale. 

Regiunea adevăratei gândiri este planul cauzal, adică mentalul superior; cu cât gândul 
coboară şi se îndepărtează de aceste înălțimi, cu atât el este obstrucționat şi deformat. Ori, ca să 
poată face față tuturor problemelor vieţii zilnice cu care se confruntă, gândirea omenească este 
obligată să coboare şi să se îmbrace cu haine groase; sub acoperirea acestora, ea devine, cu 
siguranță, de nerecunoscut şi slăbeşte văzând cu ochii. Gândirea este atotputernică numai în 
înalt; imediat ce ea coboară în regiunile intelectului (planul mental interior) şi ale inimii 
(planul astral), ea se acoperă de impurități, pierzându-și puritatea, adică aproape întreaga ei 
forță de acțiune. Dacă vreţi ca gândirea voastră să-şi regăsească adevărata putere, ca să 
meditaţi, ca să vă legaţi de Cer, trebuie să urcați până în planul cauzal, unde domneşte liniştea 
absolută. 

Observându-vă cu atenţie, veţi constata că, urcând pe piscurile munților spirituali, vă 
veţi simţi din ce în ce mai uşurați; ordinea divină se restabileşte în voi şi veţi simți imediat, ca şi 
cum toate celulele organismului vostru s-ar armoniza. In această linişte, armonie, gândirea 
liberă îşi ia avânt, zboară în spațiu, se aruncă în oceanul luminii. Nimic nu-i poate împiedica 
zborul, căci ea are aripi puternice. Dimpotrivă, cu cât veţi cobori la şes, vorbind în sens 
spiritual, cu atât mai mult zgomotul se va instala, în gândurile şi sentimentele voastre, iar dacă 
veţi încerca să vă concentrați asupra Creatorului, a Mamei Divine, nu o veţi putea face. Este ca 
şi cum aţi fi atacați de o haită de lupi, luptând să scăpaţi de colții lor, dar, adesea, acest lucru 
este în zadar. Ah, da, voi spuneţi că meditaţi, dar numai bunul Dumnezeu ştie ce este în mintea 
voastră când rămâneţi în linişte; cine poate şti dacă v-aţi dirijat gândurile spre planurile 
superioare!... Care sînt subiectele, imaginile şi amintirile asupra cărora v-aţi oprit? Mereu, 
asupra a ceea ce este pământesc: cum aţi mâncat, ce aţi băut, cum v-aţi certat sau îmbrățișat... 
Din cauza acestei gălăgii, nu aţi reuşit, nici măcar pentru câteva minute, să vă concentrați 
gândul până în regiunile sufletului şi spiritului. 

Atât timp cât veți rămâne în planurile astrale şi mental inferioare, veți fi tensionaţi, 
agitați, nu veţi găsi niciodată liniştea necesară unei activități spirituale. Natura gândurilor şi a 
sentimentelor obişnuite produce aceste efecte şi este perfect normal. Trebuie să cunoaştem 
bine natura fiecărui lucru. Aşa cum chimiştii studiază natura şi proprietățile elementelor fizice, tot 
aşa trebuie să studiaţi şi voi natura şi proprietățile elementelor psihice. Tensiunea, excitarea, 
dezordinea se află tocmai în natura gândurilor şi sentimentelor interesate, egoiste. Oricâte 
eforturi veţi face ca să meditaţi, nu veţi reuşi atât timp cât nu vă veţi strădui să introduceți 
liniştea în vol. 

A gândi înseamnă, înainte de toate, să fii în stare să te descotoroseşti de preocupările 
zilnice, ca să te poți concentra, într-o manieră dezinteresată, asupra unui subiect filozofic, 
spiritual. Gândul trebuie să ne ajute să progresăm pe calea înţelegerii fiinţei omeneşti, a 
universului, a lui Dumnezeu-însuşi. lar această înțelegere nu se obţine prin lectura unor cărți sau 
prin conversații. Numai în linişte, ştiinţa memorială ce zace în cele mai ascunse cotloane ale 
fiinţei noastre va pătrunde, încet-încet, în conştiinţă. Omul, microcosmosul, reflectare a 
macrocosmosului, este depozitarul memoriei întregii lumi. în el zac arhivele universului, ce 
sînt reprezentate în Arborele sefirotic prin sefirotul Daath, ştiinţa. Daath este materia originală, 
primordială, asupra căreia, la începutul lumii, Dumnezeu şi-a dirijat suflul dându-i viață. 
Materia este capabilă să conțină memoria, tocmai datorită faptului că ea este substanța Creaţiei. 
lar spiritul trezeşte această memorie, mângâind materia, aşa cum adierea vântului produce 
mişcarea norilor. Liniştea pregăteşte în noi condiţiile trezirii acestei memorii originare. 

Un instructor ne poate da sfaturi pentru evoluţia noastră, ne poate destăinui un lucru 
extrem de util: binefacerile liniştii. Deci, trebuie să ne obişnuim să îndrăgim concentrarea, 
meditaţia. Mai întâi, câteva minute, apoi, încet-încet vom prelungi această stare... până când 
vom intra, cu adevărat, în regiunile celeste unde vom lucra: vom atinge, vom mişca, vom 
deplasa materiale şi curenţi în întreg universul. Căci gândul care ne permite să înţelegem, ne va 
permite şi să acționăm, el fiind mai mult decât o simplă capacitate cognitivă: el este cheia 
tuturor lucrurilor, bagheta magică, unealta atotputerniciei. 

Deci, atunci când ați reuşit să vă degajaţi gândul de tot ceea ce îl poate înlănţui, ţinându- 
1 sub control, în acel moment îl veţi putea orienta în regiunea unde vreţi să lucraţi: veți regla, 
armoniza astfel particulele şi curenţii din voi şi din întreaga lume. Daţi ordine, vă concentrați 
asupra unei idei sau a unei imagini, menţinând-o, iar aceasta va lucra, va găsi materiale noi şi 
le va ordona. 

Vă dau un exemplu. Sunteţi într-o barcă, pe mare, şi vă amuzaţi agitând un băț, circular, în 
valurile mişcătoare. Creați unde circulare şi la început există numai câteva frânturi de cercuri 
ce se formează... Continuaţi şi, încet-încet, veţi pune în mişcare bărci, apoi vase şi, în sfârşit, 
vapoare de mare tonaj. Să interpretăm această imagine. Prin gând, produceți o mişcare 
armonioasă în oceanul eteric, iar aceste unde antrenează, puţin câte puțin, materiale, entități, 
inteligente, inimi... Nu mă credeţi? Atunci încercați... Da, aţi facut-o câte cinci minute, din 
când în când, şi evident că nu aţi obținut nici un rezultat. Fiindcă nu aţi perseverat. Ce credeți că 
puteți face în cinci minute? 

Dacă, în momentele noastre de întâlnire, vă veţi obişnui să trimiteţi mereu 
aceleaşigânduri luminoase în oceanul eteric - fraternitatea universală, împărăția Domnului - 
într-o bună zi veţi antrena întreaga lume... încet-încet, toți se vor trezi având aceleaşi idei. De 
altfel, acest lucru s-a produs: din ce în ce mai mulţi oameni vorbesc pe limba noastră, ne 
prezintă ideile. 

Fericiţi vor fi aceia care au înțeles cât de necesar este să înveţe să părăsească regiunile 
inferioare ale gândurilor şi sentimentelor, apropiindu-se de Sursa divină, căci aici vor găsi 
elementele necesare unei adevărate activităţi, trăind o adevărată viaţă. 


I 


Străduiți-vă să înaintați mereu în planul conştiinţei şi cercetați-vă posibilitățile. Cerul nu vă 
va părăsi niciodată, el vă va întinde o mână, vă va arăta drumul, vă va oferi noi posibilități de 
explorare, comori ale inspirației. A venit vremea să treceţi la treabă, căci tot ceea ce ați cucerit 
în spiritul şi în sufletul vostru, la nivelul conştiințelor sau virtuților, le veți duce cu voi, într-o 
bună zi, în cealaltă lume şi le veți avea şi atunci când veți reveni, într-o nouă reîncarnare. 
Aceia care nu muncesc ca să obţină calităţi spirituale vor pleca în lumea de dincolo cu mâinile 
goale; căci, o ştiţi deja, noi nu plecăm de pe pământ cu maşinile, cu fabricile, cu hainele sau cu 
bijuteriile care ne aparțin. Dacă nu am făcut nimic ca să adunăm bogății spirituale, vom pleca 
complet dezgoliți, săraci, mizerabili, şi nu vom fi primiţi în Cer cu prea mare considerație. Da, 
forul vostru interior trebuie explorat, căci acolo veţi găsi elementele cele mai preţioase pentru 
împlinirea şi evoluția voastră. 

Această muncă nu o puteţi face decât în timpul meditaţiei, în linişte. Atunci când veţi 
reuşi să alungați gândurile şi sentimentele neplăcute, introducând în voi calmul, armonia, 
rămâneţi nemişcați şi încercaţi chiar să imobilizaţi gândul; nimic altceva nu trebuie să vă mai 
traverseze mintea, nici un alt gând sau imagine, ca şi cum timpul s-ar fi oprit. Numai conştiinţa 
voastră trebuie să fie acolo trează, vigilentă. 

În realitate, ceea ce oprim sînt mişcările naturii inferioare, în timp ce natura superioară, 
dimpotrivă, începe să vibreze, să strălucească. Dar, această mişcare vibratorie este atât de 
intensă încât are aparența imobilităţii. Ştiu că nu puteţi înţelege ceea ce vă spun acum. Veţi 
înțelege ceva din punct de vedere intelectual, dar nu veţi putea înţelege cu adevărat decât 
atunci când veţi reuşi să faceţi voi înşivă această experienţă. 

Eul superior aşteaptă ca să se exprime, înlocuind eul inferior. Dar, nu este prea uşor, 
căci eul inferior nu-şi părăseşte de bună voie teritoriul; el este mereu prezent, gesticulând, 
urlând, încercând să se impună. De aceea, Eul superior se manifestă atât de rar; el trebuie să 
aştepte ca eul inferior să obosească, cedându-i locul... Şi, când acest lucru se petrece, nu 
durează mult, căci eul inferior îşi revine rapid, este neobosit, şi îşi reia poziția cu zgârieturi, cu 
mușcături şi sabotaje. Ce face Eul superior în acest timp? Rămâne inactiv? Ah nu, el nu îşi 
încetează activitatea, căci participă la lucrarea spiritului universal. 

Dar omul, care nu se cunoaşte pe sine, nu ştie că, în măsura în care participă prin Eul 
său superior la viața divină, participă şi la lucrarea Divinităţii. El nu-şi poate da seama de ceea ce 
se întâmplă în sferele superioare ale ființei sale, căci nu are legături conştiente cu ele, şi 
tocmai asupra lor trebuie să lucreze. 

Omul este locuit de Spiritul Divin, şi dacă el trebuie să se pună în slujba lui, nu 
înseamnă că trebuie să-l întărească, căci Spiritul este deja puternic, şi nici să-l purifice, căci el 
este o scânteie vie. Omul trebuie să-i netezească drumul, şi în acel moment Spiritul Divin îi va da 
lumina, pacea, iubirea Sa. lată care ar trebui să fie munca voastră în timpul meditaţiei. 

In timpul vieţii trebuie să învățați cum să introduceți în voi liniştea Eului superior. Când 
ştiţi că veţi avea de suportat o discuţie dificilă ce riscă să degenereze şi să vă agite prea mult, 

încercaţi să vă liniştiți şi rugați-vă... In acel moment, vă veţi simţi detaşaţi şi la adăpost de 
intrigi şi meschinării, pentru că adevărata linişte nu asigură condițiile care îi convin 
personalității, în linişte, personalitatea îşi pierde mijloacele de acțiune, este paralizată. 

învăţaţi să vă detaşaţi, lăsând loc liber naturii voastre divine, Eului vostru superior, 
spunându-i: "lată, tot ceea ce am, îţi aparține, foloseşte-te de mine, îți stau la dispoziție”. 
Cineva se va întreba: "Dar la ce pot servi toate aceste lucruri?" Ei bine, trebuie să ştiţi că un 
adevărat spiritualist nu-şi pune niciodată o asemenea întrebare, căci punând-o demonstrezi că nu 
al nici o fărâmă de intuiție în privința adevăratei ştiinţe, adevăratei filosofii. Acela care se 
hotărăşte să 1 se dedice cu toată fiinţa sa, îi oferă principiului divin posibilitatea să lucreze, să se 
exprime prin intermediul său. De aceea, lisus spunea: "Tatăl meu munceşte şi eu muncesc odată 
cu EI”. lisus putea pronunţa aceste cuvinte pentru că a oferit tot ce avea Tatălui Ceresc; I-a cedat 
locul în propria-i ființă, deci el i se putea alătura în munca pe care acesta o făcea. El mai spunea: 
"Tatăl meu şi cu mine Una suntem", cuvinte ce au aceeaşi semnificație. 

Dacă veţi ajunge să cedaţi primul loc din voi Eului superior, veți participa deja la 
munca cosmică a lui Hristos, a lui Dumnezeu-însuşi. Da, este ceva misterios, o activitate ce se 
desfăşoară într-o altă sferă, deseori chiar fără ştirea noastră. Atunci când suntem absorbiți de 
grijile zilnice, nu ştim ce face spiritul în noi. Dar, poate că într-o zi, când creierul nostru se va 
dezvolta suficient, veţi deveni conştienţi de această muncă a spiritului vostru în univers. Pe 
moment, este important să restabiliți legătura cu el şi acest lucru ar trebui să fie singura 
noastră preocupare în timpul meditaţiilor: să-i calmăm pe locuitorii din noi şi, în linişte, să ne 
regăsim Eul superior care este Dumnezeu însuşi, în acelaşi fel în care participaţi la viaţa de 
familie, la viața socială, sau a țării în care trăiţi, cu atât mai mult ar trebui să învățați să 
participaţi la viaţa cosmică, în timpul rugăciunilor, a meditațiilor, a cântecelor, ar trebui să 
ştiţi că puteţi participa la viața cosmică, dar cu condiția să fiți conştienţi de regulile care vă sînt 
date, ca să faceți o lucrare spirituală cu ajutorul gândului. 

De ce trebuie să vă imaginaţi că numai un cosmonaut sau o rachetă poate călători şi 
lucra în cosmos? Pământul călătoreşte, traversând Spațiul eteric, antrenat de soare, iar noi ne 
găsim pe pământ ca într-o navă spațială care-şi urmează drumul printre stele. Acest lucru ne 
transformă în cetăţeni cosmici capabili să participe, conştienţi, luminoşi, la viaţa universală. 
Este timpul să părăsim noțiunile limitate ce ne sînt transmise prin educație de către societate; 
trebuie să îmbrățişăm concepte mai vaste, mai largi, mai măreţe: să participăm la lucrarea 
cosmică a luminii, conduşi de Hristos. 

Dacă ne dăm osteneala să aprofundam fraza lui lisus: "Tatăl meu munceşte şi eu 
muncesc odată cu EI", vom vedea că ni se deschid orizonturi nelimitate, în loc să faceţi acest 
lucru, voi îl lăsați pe lisus să muncească cu Tatăl său, ocupându-vă cu tot felul de prostii sau 
găinării. Veţi replica: "Dar există o asemenea distanţă între lisus şi noi! El este Hristos, este 
perfect, în timp ce noi... doar orgoliul nostru îşi imaginează că putem face aceeaşi muncă ca a 
lui..." Bine, gândiţi cum vreţi, dar lisus gândeşte altfel; el spune: "Fiţi perfecţi, precum Tatăl 
vostru Ceresc este", sau: "Acela care va îndeplini poruncile mele, va face aceleaşi fapte pe 
care le-am făcut şi eu, dar le va face cu mult mai mari”. De aceea, eu vă spun: creştinii sunt 
nişte leneşi. Ei îi lasă pe toți să creadă că nu pot face singuri, din cauza umilinței, cea mai 
bună lucrare adresată oamenilor, aceea de a participa la munca Domnului. Ah nu, deloc, nu 
este umilință, ci lene! Creștinii sînt mult mai aproape de mentalitatea mulțimii mediocre decât de 
spiritul lui Hristos şi al marilor Maeştri. 

Da, asemenea lui lisus, Iniţiații care au conştiinţa trează participă fără încetare la 

lucrarea Domnului. Şi, dacă voi veți dori să participaţi la această lucrare, vă voi oferi o nouă 
metodă. Rămâneţi, la început, un timp mai îndelungat nemişcați, şi în liniştea ce s-a instalat, 
începeţi să vă înăltați, prin gând, imaginându-vă că vă părăsiți, încet-încet, corpul fizic, ieşind 
prin acea deschizătură ce se află în creștetul capului. Veţi traversa corpurile cauzal, budic, 
atmic şi, odată ajunşi aici, vă veţi lega cu Sufletul Universal, participând la lucrarea sa, în 
toate regiunile lumii, în acelaşi timp. Poate că voi nu veţi fi conştienţi de ceea ce faceți în 
acele momente, dar spiritul vostru ştie foarte bine ceea ce face. 

Cap. IX CĂUTAREA LINIȘTII, CĂUTAREA CENTRULUI 


A nu face zgomot nu reprezintă un scop în sine, ci doar o condiție preliminară, necesară 
pentru a atinge o altfel de linişte, liniştea interioară, adică în realitate... armonizarea diferitelor 
stări ale voinţei care se manifestă în interiorul nostru. Aceste "voințe" sînt multiple: inima, 
intelectul, ochii şi urechile, stomacul, abdomenul, sexul, braţele, picioarele... Toate au nevoie de 
câte ceva şi cer, iar aceste cerinţe sînt deseori contradictorii. Pentru a restabili ordinea, ar trebui 
să chemăm o forță capabilă să le armonizeze, să le orienteze, în vederea unei activităţi: adică o 
inteligență, un cap care conduce şi prezidează totul. Celulele organelor noastre şi entitățile 
care le locuiesc nu ascultă decât de cap, ele nu recunosc pe nimeni altcineva; între ele se 
răzbună, se sfâşie, dar cum există o lege în univers, conformă căreia infeniorul trebuie să asculte şi 
să 1 se supună superiorului, ele se înclină în fața autorității capului. 

Capul este un principiu inteligent care posedă facultăţi superioare celorlalte organe. 
Când capul, principiul suprem, este aici, totul i se supune, şi dacă el cere să se facă ordine, 
pace, linişte, nimeni nu mai spune nimic, sentimentele tac, chiar gândul tace, singura care 
supravieţuieşte este conştiinţa. Acela care reuşeşte să stabilească liniştea în el, intră în contact cu 
Sufletul Universal, vibrează la unison cu el şi înțelege, simte... Nu, în realitate ceea ce 
descoperă este peste aceste cuvinte, este inexprimabil, trebuie trăit. 

Zilnic facem eforturi pentru a regăsi capul, adică acea inteligență divină care este 
închisă în noi, pentru moment, şi căreia trebuie să-i redăm libertatea. 

După ce am realizat acea linişte minunată, nimic nu ne va împiedica să reluăm munca şi să 
repunem în acțiune inima, intelectul, picioarele, braţele, chiar şi limba! Dar, înainte de toate, 
trebuie ca mintea, capul să fie bine inspirate, în tot ceea ce vom întreprinde: astfel încât 
gândurile, dorinţele noastre, senzațiile, emoțiile să fie orientate de o voinţă superioară, de 
spirit. 

Putem prezenta această problemă şi altfel, spunând că liniştea apare atunci când viaţa 
periferiei se roteşte în jurul unui centru, într-adevăr, de ce mergem dimineaţa să privim 
răsăritul soarelui? Pentru că este un exercițiu care ne permite să ne găsim propriul centru. 
Soarele este centrul unui sistem pe care el îl susține, îl organizează şi-l însuflețeşte. Dacă 
mişcarea planetelor în jurul soarelui este considerată imaginea armoniei universale, acest fapt se 
datorează tocmai rotirii planetelor în jurul unui centru care menține echilibrul. Dacă ar 
dispare din locul său, s-ar instala haosul. La fel se întâmplă şi cu noi: atât timp cât nu avem un 
centru care să ne mențină, să ne echilibreze şi să ne coordoneze mişcările de la periferie, nu 
putem avea o viaţă şi o activitate armonioasă, constructivă. 

În momentul în care vă concentrați pe soare, gândiţi-vă că trebuie să găsiți centrul în voi 
înşivă. Contemplarea soarelui nu poate fi un exercițiu profitabil decât dacă îl înţelegeți să 
găsiți în voi centrul: Soarele vostru care este atotputernic, înțelept, atotcunoscător, iubirea 
universală; apropiaţi-vă zilnic de el. Atât timp cât rămâneți departe de centru, sunteţi la bunul 
plac al celor mai haotici şi contradictorii curenți. 

Bineînţeles, suntem deseori obligaţi să abandonăm centrul, pentru a ne urma activitățile 
periferice. Da, dar trebuie să ştim să ne îndepărtăm de centru, pentru că este necesar, dar acest 
lucru nu înseamnă că trebuie să tăiem şi orice legătură cu el. Dimpotrivă. Cu cât aveţi mai 

multe activități în lume, adică la periferie, cu atât mai mult trebuie să vă întăriți legătura cu 
Centrul, cu Spiritul, căci din el primiţi energia, lumina, pacea de care aveţi atâta nevoie, ca să 
duceți la bun sfârşit lucrarea voastră. Astfel, nu numai că sunteți alimentați fără întrerupere, dar 
deveniți şi voi înşivă un centru pentru celelalte creaturi de la periferie, facându-le să 
beneficieze de tot ceea ce ați primit mai bun. Atât timp cât nu aţi înțeles această lege, veţi fi 
mereu zguduiți şi nefericiti. 

Unii vor spune: "Dar nu-mi pot părăsi soţul (sau soția) pentru a pleca în căutarea 
centrului! Suntem împreună şi ne vom despărți.” Ei bine, rămâneți împreună, nu vă despărțiți. 
Dar, dacă într-o bună zi nu veţi mai avea nimic bun să vă dăruiți unul altuia, pentru a vă 
schimba, pentru a vă îmbogăți sufleteşte, atunci vă veți despărți, dar vă veți despărți definitiv! 
Cum să-i faci pe oameni să înțeleagă că iubirea adevărată nu înseamnă să rămână lpiţi unul de 
altul, fără să se despartă nici măcar o secundă? Din contră, acela care vrea să-şi ocrotească 
iubirea, ştie că trebuie să călătorească din când în când. Spuneţi-i acestei călătorii cum doriți: 
rugăciune, meditaţie, contemplație, căutarea liniştii, a capului, a centrului, a Izvorului, 
căutarea lui Dumnezeu. Această călătorie vă va permite să aduceţi cadouri ființei iubite: 
soțului, soţiei, copiilor. Care sînt aceste cadouri? O viață mai curată, mai armonioasă, mai 
plină de poezie. 

De câte ori nu v-am spus să observați întâmplările trăite zilnic, pentru a înţelege legile 
vieţii interioare! Ce fac taţii (capii de familie) în anumite ţări sărace? Caută de lucru în 
străinătate, pentru că ei ştiu că rămânând acasă nu vor reuşi să câştige destui bani pentru a-şi 
hrăni familia. Ei îşi iubesc familia, şi totuşi o părăsesc tocmai pentru că o iubesc: dacă nu ar 
părăsi-o, ar muri cu toţii de foame. Şi ce mai face un tată de familie obişnuit? In fiecare 
dimineaţă pleacă de acasă pentru a câştiga banii care să-i permită să ofere familiei sale tot 
ceea ce îi este necesar. Ei bine, aceste fapte trebuie să vă lămurească asupra legilor vieții 
interioare, în unele domenii, oricare ar fi ele, dacă dorim cu adevărat să fim utili celor din jur, 
dacă vrem să le aducem abundență, fericire, trebuie să-i părăsim un moment pentru a merge la un 
loc care se numeşte străinătate, muncă, centru sau linişte. 

V-am spus că numai aceia care se iubesc ştiu, cu adevărat, ce este liniştea. Forţa 
sentimentului lor le aduce împlinirea pe care nici un cuvânt nu-l poate exprima şi de aceea ei 
rămân multă vreme fără să spună nimic, trăind mult mai intens viața. Dar, în majoritatea 
cazurilor, această iubire nu durează, ei nu ştiu să o prelungească. Și într-o bună zi liniştea care se 
instalează între ei este doar indiferentă, ranchiună şi chiar ură. De ce? Pentru că şi-au trăit 
iubirea într-un mod egoist şi limitat: s-au concentrat unul asupra celuilalt, oferindu-şi imediat ce 
aveau mai bun, fără să se gândească că ar fi trebuit să se reînnoiască, căutând zilnic să 
obțină noi comori, o nouă frumuseţe, o lumină nouă. Acum ei au ajuns la saturație şi nu se mai pot 
iubi. 

Deci, dimineața când contemplați soarele, gândiți-vă că apropiindu-vă de centrul 
universului vă apropiați de propriul centru, în apropierea soarelui deveniți mult mai vii, pentru că 
soarele este focul vieţii, în fiecare dimineață apropiați-vă de soare, spunându-vă că puteți capta 
o sclipire, o flacără pe care o ascundeţi în voi. păstrând-o ca pe o comoară nepreţuită. Datorită 
acestei flăcări, viața noastră va fi purificată, sublimă şi peste tot unde veți merge veți aduce cu voi 
puritatea şi lumina. 

Găsim în ritualurile religiilor ortodoxe un reflex al acestei cerințe interioare. Cu ocazia 
unora dintre sărbători, şi mai ales cu ocazia Sfintelor Paşti, credincioşii au toţi câte o lumânare în 
mână. In momentul ceremoniei, preotul care oficiază slujba aprinde o lumânare şi apoi, cu 


30 


flacăra ei, aprinde lumânarea ajutorului său şi astfel, încet-încet, fiecare aprinzându-și 
lumânarea de la flacăra vecinului său, va ajuta la luminarea bisericii. Totul a plecat de la o 
singură lumină, care le-a aprins simbolic pe toate celelalte! Iată ceea ce simbolic ar trebui să 
facem noi. Apropiindu-ne de centru, de soare, ar trebui prin gândurile noastre să aprindem 
lumânarea şi astfel întreaga lume va fi luminată într-o bună zi. în fața soarelui, care este atât de 
luminos şi strălucitor, cum am putea rămâne întunecoşi? 

Cap.X VERBUL DIVIN ŞI CUVÂNTUL 


Încercaţi să vă bucuraţi de toate aceste momente de linişte pe care le observați în timpul 
conferințelor, pentru a putea face o adevărată muncă de creație cu ajutorul gândului. Să nu 
uitaţi, niciodată, că această muncă cu ajutorul gândului este cea mai importantă, căci datorită ei 
veți ajunge să vă apropiaţi, puțin câte puțin, de idealul la care aspirați. Prin rugăciunile 
voastre, prin meditații, zilnic adăugați câte un element la ceea ce ați construit, zilnic, câte o 
cărămidă, puțin ciment, un lemn, un cui, şi este formidabil! Ce bucurie să simtiti că acționați,că 
înaintați! Dacă veniţi zilnic la întâlnirile noastre, cu această conştiinţă a muncii pe care 
trebuie să o faceţi, nu ați mai aştepta nerăbdători să întrerup liniştea pentru a vorbi. Căci, ce 
reprezintă cuvântul în comparaţie cu această linişte? Cuvântul este foarte limitat, cea mai mare 
parte a cuvintelor fiind inventate de oameni obişnuiţi, pentru nevoi obişnuite. Există câțiva 
termeni pentru a exprima relațiile filozofice sau mistice, dar atât de puţini! Deci, pentru a 
comunica experienţele spirituale, deseori se tace, le exprimăm doar printr-o privire, printr-un 
gest, căci simțim că vorbele sînt neputincioase. Veţi spune: "Dar atunci, vorba este 
ineficientă?" în măsura în care se suprapune Verbului Divin, adică este viu, impregnat de viața 
spiritului, cuvântul este puternic şi acționează, dar atât, deci el singur nu aduce prea multe, 
este ca un recipient gol. 

Verbul Divin aparține lumii spiritului, al gândirii creatoare. Acela care gândeşte, 
zămisleşte, în momentul în care gândiţi, putem spune că vorbiți şi această vorbă nerostită care 
acționează este magică: este Verbul Divin. Verbul Divin este deci un cuvânt care nu a coborât în 
planul fizic: este acolo, real, viu, dar imposibil de auzit, el se manifestă în lumea invizibilă prin 
culori, forme, sonorități ininteligibile pentru toţi, în timp ce cuvântul care se exprimă în planul 
fizic prin modalităţi proprii unui limbaj particular nu poate fi înţeles decât de cei care vorbesc 
acea limbă. Deci, iată care sînt greutățile! 

Limbajul universal este Verbul Divin. Dacă doriţi, în interior, din toată inima, din tot 
sufletul, chiar şi plantele, păsările, insectele, planetele, stelele vor înțelege, căci limbajul 
inimii ŞI al sufletului este înţeles peste tot în natură. Chiar dacă nu vorbeşte acelaşi limbaj cu 
voi, un suflet sensibil, receptiv, vă va înțelege gândurile, dorinţele, le va simți. Există ființe 
foarte evoluate, foarte sensibile care sesizează un gând în momentul în care acesta a fost 
formulat. De altfel spiritele luminoase, îngerii, nu-şi vorbesc şi nu ne vorbesc nici nouă, ele 
emit unde şi aceste unde noi le traducem prin cuvinte. 

Deci, este clar: mai întâi voi gândiţi, simțiți şi toate acestea reprezintă Verbul Divin. 
Apoi veţi căuta forma pentru a învălui aceste verbe; şi această formă este cuvântul, cuvântul pe 
care îl alegeți dintr-un limbaj determinat. Voi sunteţi capabili să utilizaţi aceste cuvinte mai mult 
sau mai puţin bine, în timp ce Verbul Divin îşi găseşte întotdeauna, cu rapiditate, în 
planurile invizibile o expresie adecvată, pe care toate creaturile o înțeleg, chiar şi îngerii şi 
arhanghelii. 

Cuvântul este deseori începutul tuturor neînțelegerilor: nu ştim cum să ne găsim 
expresiile, pentru a putea comunica, şi ajungem să nu mai vedem foarte clar nici în noi înşine 
pentru a şti ce trebuie să spunem. Cuvântul nu poate fi însuflețit, puternic, atât timp cât nu se 
lasă impregnat de Verbul Divin, pentru a putea exprima cu exactitate ceea ce sufletul şi 

spiritul sînt pe cale să trăiască, într-o zi, oamenii nu vor mai comunica prin vorbe ci prin 
lumină, prin culori, prin sunete ce vor emana din ei, şi imediat se vor face înțeleşi. Adesea, 
când un om suferă lângă noi, îi simțiţi durerea, fără ca el să se fi plâns de ceva. lar când va fi 
dilatat de fericire, veţi simți imediat. Suferinta şi bucuria sînt un limbaj pe care-l sesizăm fără a 
avea nevoie de cuvinte, iar acest limbaj nu înşeală. 

Verbul Divin este sinteza tuturor expresiilor vieţii interioare a omului, a tuturor 
emanațiilor produse de gânduri, de sentimente. Și, în acest sens, putem spune despre Verbul 
Divin că se opune deseori cuvântului. De câte ori cuvântul, în loc să reflecteze cu fidelitate 
adevărul, nu este folosit decât ca să trezească oamenilor anumite reacţii sau sentimente, pe 
care unii au interesul să le amplifice, ca să-şi atingă scopurile: încrederea în ei, neîncrederea în 
ceilalți, etc. 

Dar, înțelegeți-mă bine, scopul meu nu este de a subestima cuvântul, ci din contră, de a vă 
arăta în ce condiții el devine eficient, magic. Gândul zămisleşte mai întâi de toate lucrurile, în 
înalt, apoi cuvântul le concretizează, schiţând anumite linii de forță în jurul cărora particule de 
materie vin să se aşeze în ordine. De aceea, cuvântul este necesar pentru realizarea 
gândurilor şi dorințelor noastre în planul fizic. Da, dar pentru ca aceste gânduri şi dorințe să se 
realizeze prin intermediul cuvântului, trebuie să cunoaşteţi, mai întâi de toate, o lege. Să 
facem o comparaţie: cuvântul, dacă vreţi, este ca ţeava puştii, iar gândul sau dorinţa reprezintă 
glontul. Dacă nu puneţi glonţul pe ţeava, puneţi ochii şi apăsaţi pe trăgaci, nimic nu se va 
întâmpla. Dar, dacă puşca nu are ţeava, nu puteţi orienta glonţul. Ţeava determină direcția, 
glonţul puterea. Este necesar, înainte de toate, să avem gânduri şi sentimente puternice, 
arzătoare, şi apoi, prin cuvânt, să le orientăm încotro dorim. Energia psihică şi cuvântul sunt, 
amândouă, necesare. 

Dar, cuvântul nu trebuie subestimat, căci el este şi cel care echilibrează tensiunea 
interioară, ceea ce este foarte important. Când vă rugaţi, în linişte, când meditaţi, acumulaţi 
energii psihice şi este bine să dați apoi un impuls acestor energii prin cuvânt. Dacă nu o faceți, 
puteți provoca tulburări: prea multe forțe acumulate, prea multe tensiuni vă pot amenința 
echilibrul. Cuvântul este tocmai modul de a da acestor forțe posibilitatea de materializare, de 
manifestare, de acţionare. Dacă energia psihică acumulată în forul vostru interior nu poate fi 
protejată, ea va exploda pe loc, iar voi veţi deveni victimele ei. De aceea, trebuie să protejați 
această energie, să-l dați un scop, şi tocmai acesta este rolul cuvântului. Când veți simți că ați 
reuşit să intrați în contact cu energiile cele mai pure ale lumii vizibile, prin intermediul 
gândului, nu vă opriți, pentru că mai aveţi încă ceva de făcut. Pronunţaţi cu voce tare câteva 
formule: "Să fie pe pământ precum în Cer" sau "Fie ca împărăția Domnului şi Dreptatea Sa să se 
împlinească pe pământ!”. Astfel, veţi putea da un sens, o orientare acestor energii, 
efectuând o lucrare binefăcătoare pentru întreaga lume. Cunoaşterea acestor legi este baza 
muncii spirituale. 

Atunci când un Iniţiat meditează în linişte, el încarcă, acumulează forţe, şi de aceea, 
când începe să vorbească vorbele sale sînt pline şi însuflețite, înainte de a vorbi, trebuie să ne 
legăm de Verbul Divin care este iubire şi putere. Verbul Divin este originea tuturor lucrurilor, 
izvorul tuturor, este adevărata putere. De aceea cuvântul trebuie să-i urmeze mereu Verbului 
Divin. Trebuie ca spiritul să fie mereu prezent, vigilent; astfel, veți înțelege mai bine lucrurile şi 
le veţi exprima mai bine, simțind că trăiţi ceea ce spuneți. 

Acum, vă voi repeta faptul că nu trebuie să contaţi numai pe ceea ce vă spun în planul 
fizic, căci este foarte puţin. lar eu pot lipsi o vreme, în timp ce, alături de Verbul Divin, vă pot 

vorbi la nesfârşit. Da, când sînt singur, la mine acasă, pe munţi sau într-o călătorie, eu vă 
vorbesc fără încetare...în viaţa mea nu există nici femei, nici copii, nici afaceri, eu mă pot 
dedica în întregime vouă, tuturor oamenilor de pe pământ, sfatuindu-vă, luminându-vă, 
ajutându-vă, uşurându-vă. lar, dacă nu primiţi nimic din ceea ce eu vă trimit, înseamnă că voi nu 
credeți decât în cuvântul fizic. Nu, trebuie să începeți să vă exersaţi aici, când suntem 
împreună: în loc să vă neliniştiți de prelungirea momentelor de linişte, învăţaţi să vă dezvoltați 
antenele, simțind că Maestrul vostru se gândeşte la voi, la viitorul vostru; încercați să ghiciţi 
ceea ce el vă pregăteşte, unde vrea să vă îndrepte paşii... Există lucruri pe care el nu le poate 
exprima în planul fizic; nici nu ar avea acest drept, căci cuvintele îi pot fi profanate de unii. De 
aceea, el le lansează în lumea invizibilă, unde numai aceia care sînt sensibili şi pregătiți le vor 
putea capta, ca să avanseze pe calea spirituală. 

Cap. XI CUVÂNTUL NEROSTIT AL MAESTRULUI 
I 


La fiecare din întâlnirile noastre aşteptaţi să vă adresez câteva cuvinte. Dar eu nu vă pot 
îndeplini mereu dorintele, nici nu ar fi bine. Nu putem vorbi în continuu, căci apar neajunsuri: de 
altfel, este şi obositor pentru acela care vorbeşte... şi, de două ori mai obositor pentru acela care 
ascultă! Primul este epuizat, al doilea este sătul de atâta ascultat. Deci, nu este recomandabil 
să ne epuizăm. Cuvintele îşi au utilitatea lor, iar tăcerea pe a ei. Când cineva vă vorbeşte, unele 
din capacităţile voastre cerebrale se activează, iar când persoana respectivă tace, alte capacități 
vor intra în joc. De exemplu, o femeie îşi vede soțul tăcut, gânditor, şi îl priveşte ca să 
ghicească ce îi trece acestuia prin minte: pe unde a fost, ce 1 s-ar fi putut întâmpla... şi astfel 
ea devine mai sensibilă, mai atentă... 

Aceste calităţi, pe care le putem dezvolta lângă un om, ar deveni mai folositoare dacă le- 
am putea dezvolta alături de un Iniţiat! Când aveam întâlnirile de vară în Bulgaria, lângă cele 
şapte lacuri de pe Rila, ne adunam zilnic în jurul focului, lângă Maestrul Peter Deunov. 
Cântam, Maestrul ne spunea câteva cuvinte, dar de cele mai multe ori el rămânea tăcut, în 
meditație, îl priveam şi gândeam: "La ce se gândeşte el? unde este?". Astfel, în aceste 
perioade de linişte, m-am obişnuit să mă leg de el, apoi, încet-încet, mi-am dat seama că multe 
din gândurile, din senzațiile şi emoțiile lui veneau spre mine. Totodată, am înțeles că ne 
instruia fără să ne spună vreo vorbă. Veţi spune: "Dar, în linişte nu înveţi nimic, nu auzi 
nimic!". Da, aparent aşa este, dar în realitate sufletul este acela care primeşte. Sufletul 
discipolului vede, simte şi înregistrează tot ceea ce emană sufletul şi spiritul Maestrului său. 
Dacă discipolul nu află imediat ceea ce sufletul său a captat, înseamnă că este nevoie de un 
răgaz, pentru ca acesta să transmită creierului, imprimând totul în conştiinţă. Dar, într-una din 
zile. totul va ieşi la iveală, sub forma gândurilor, a descoperirilor, a reminiscenţelor, iar 
discipolul nici măcar nu va bănui originea noilor sale cunoştinţe. 

În realitate, fiecare ființă omenească este în interiorul ei păstrătoarea tuturor cunoştinţelor 
din univers. Această cunoaştere, ce este depozitată undeva, în profunzimea ființei, nu se 
mişcă, nu vibrează, pentru că nu îi sînt oferite condițiile necesare; deci îi rămâne inaccesibilă 
vreme îndelungată. Veţi replica: "Dar, cum se poate aşa ceva?" Oh, aici este o poveste 
întreaga. De când a părăsit Veşnicia, ca să coboare în materie, ființa omenească a parcurs un 
drum lung, în timp şi în spaţiu. Acesta nu a fost pentru ea decât o aventură cu peripeții 
dramatice, în cursul cărora a câştigat experienţă, a învăţat multe, dar şi-a pierdut din lumină şi 
din cunoaşterea originară. Sau, mai exact, această cunoaştere a fost acoperită, încet-încet, de 
structuri cenușii şi opace, iar acum ea nu şi-o poate regăsi decât în anumite condiții. 

Pentru aceia care, în reîncarnările anterioare au urmat drumul iniţierii, este mult mai uşor 
să-şi recapete cunoaşterea. Este suficient să citească sau să audă anumite idei, expresii, să 
intre in contact cu un Iniţiat, cu un Maestru spiritual, pentru ca spusele a acestuia, prezenta sa. 
să-i trezească un ecou în suflet, ca o reminiscență. Da. câteva cuvinte, o prezenţă, sînt 
suficiente ca să declanşeze aceste amintiri. Apoi, ei nu mai au atâta nevoie de instrucție sau 
ajutor, căci se pot ajuta şi singuri, aducând la suprafață, din străfundurile fiinţei lor, cunoştinţe 
pe care instructorul lor nu le-a relevat niciodată. 

Bineînțeles, pentru alții acest lucru este mult mai greu. Unii dintre ei, auzind 
exprimându-se anumite idei, au presentimentul că este ceva adevărat în ele, nerealizînd că 
posedau aceste cunoştinţe, simțindu-le ca pe nişte şoapte venite de foarte departe, rugându-i să 
fie acceptate. In timp ce, alții (majoritatea, din păcate), indiferent ce ar auzi, rămân impasibili, 
nemişcați. 

Deci. totul depinde de gradul de evoluţie. Orice am face, oricare ar fi argumentele sau 
sistemele filozofice pe care le prezentăm, nu îi vom putea convinge pe oameni, dacă ei nu vor 
fi pregătiți în interiorul ființei lor. 

Fiinţa omenească are nevoie să vadă, să înțeleagă, să recunoască şi chiar să primească 
lovituri, suferind, căci este atât de inertă, de înțepenită şi nemişcată încât dacă nu primeşte 
impulsuri din lumea exterioară, nu poate fi trezită, scuturată, şi pusă la treabă. De aceea, 
instructorii. Maeştrii, ne sînt atât de necesari: prin viața pe care o duc, prin vibraţiile lor, prin 
gândurile atât de pure şi de luminoase, aceste fiinţe reuşesc să mişte ceva în noi. Şi, dacă nu 
reuşesc, nu înseamnă că ei sînt incapabili sau lipsiţi de forță, ci noi suntem cei împotmoliţi, 
sub atâtea straturi de materiale cenuşii şi apăsătoare, încât se pune întrebarea dacă Dumnezeu 
însuşi ar mai putea face ceva! 

De altfel, putem compara munca Iniţiatului cu cea a naturii. Ce face natura? Ea nu 
încetează să ne vorbească, să ne adreseze mesaje: ea nu foloseşte cuvinte, dar vorbeşte: 
soarele, stelele, pădurile, lacurile, oceanele, munţii, ne vorbesc, comunicându-ne continuu 
ceva din viaţa lor, din secretele lor. Aceste date se înregistrează în noi, fără să fim conştienţi. 
Totuşi, datorită lor, puţin câte puţin, devenim mai sensibili, înțelegerea se ameliorează. Nu 
ştiu cum să ajungem la această înţelegere, dar ajungem. Aşa ne vorbeşte un Iniţiat: prin 
curenți, prin razele pe care le trimite, prin particulele pe care le proiectează. Mesajul unui 
Iniţiat, prin tăcere, este ca un bombardament cosmic. Dar, evident că, în acelaşi mod, 
inconştient putem să ne închidem în fata mesajelor pe care ni le trimite un Iniţiat în linişte. 
Veţi spune: "Dar cum putem ajunge să vibrăm la unison cu un Iniţiat, pentru a intra în 
comunicare cu el. în linişte?" Trebuie să ne pregătim, atât, să ne pregătim. Trebuie să lucrăm, 
ca să trezim în noi lumea subtilă. Să presupunem că nu aţi putut intra în contact cu un 
instructor pentru că fața, gesturile, atitudinea, cuvintele lui nu trezesc nimica în voi. Ei bine, 
pregătiți-vă. totuşi, pentru că s-ar putea să întâlniți într-o zi un altul cu care veţi avea afinități. 
Dacă nu v-aţi pregătit în prealabil, nu veţi câştiga nimic, chiar dacă staţi lângă el. 

Când medităm împreună în linişte, eu nu pot uita imediat că voi vă aflați aici, 
ocupându-mă de propria mea activitate; voi sunteți prezenți în capul meu, în inima mea ca o 
unitate, ca o familie... Atunci, vă vorbesc, vă dau explicații şi uneori chiar aş dori să mă 
opresc pentru a-mi face în sfârşit propria mea muncă, dar nu pot, continui să vă vorbesc, în 
acel moment, unii dintre voi captează în interiorul lor gândurile mele şi iată că, într-o zi, în 
timp ceseplimbă sau scriu, dintr-o dată. se vor simţi vizitaţi de un gând, de o inspiraţie, ce le 
vine aşa. ca si cum ar cădea din cer. Ei da. nimic nu se pierde, nici măcar un gând, căci totul 
este viu. ŞI. va fi din ce în ce mai bine, dacă vă veți dezvolta armonios, înțelegând valoarea a 
tot ceea ce tăcem aici. Atunci când va veni momentul, fiecare va emana din el bogățiile care îi 
zac în străfundurile fiinţei. De aceea, încercaţi să vă apropiaţi din ce în ce mai mult de această 
stare de conştiinţă unde ne putem reuni doar pentru a rămâne împreună în linişte, gustând din 

viaţa divină ce umple spaţiul sufletului nostru şi cel al universului. 

Odată ce liniştea a fost instalată, suntem gata să primim vizita spiritelor luminoase care 
ne fac revelații. Nu este neapărat necesar să vorbim, ca să spunem unele lucruri. Şi eu, în 
linişte, vă pot face revelații. Când nu suntem deranjați sau acoperiţi de vreun zgomot, suntem 
gata să auzim voci mult mai subtile. Chiar neauzit, gândul este o voce pe care o putem auzi şi 
descifra. Doar în linişte sufletul are posibilitatea de a sesiza, de a înţelege, realitățile spirituale, 
iar eu prefer să vorbesc sufletului vostru, mai mult decât urechilor voastre. 

Da. ca să fiu sincer, trebuie să vă spun că eu nu cred atât de mult în puterea cuvântului. 
în starea actuală a lucrurilor, cuvântul este printre mijloacele de acţiune cele mai slabe. De 
milioane de ani. se tot vorbeşte şi iar se vorbeşte, iar împărăția lui Dumnezeu nu a ajuns încă 
pe pământ. Rămânem doar cu cuvintele. Veţi replica: "Dar atunci, de ce vorbiţi?” Ca să 
pregătim terenul dar. în realitate, eu nu prea cred în puterea cuvintelor... nici în aceea a 
scrisului. Căci, priviţi ce cărți există... S-au schimbat cumva?... Aştept momentul în care veți 
fi gata să rămânem un timp îndelungat împreună, fără să fiu nevoit să vă vorbesc în planul 
fizic. Dar când? Când veţi învăţa să vă uşurați, să vă detaşaţi, să vă concentrați, să faceţi o 
muncă cu toate aceste materiale subtile pe care liniştea le cuprinde. Da, pe moment nu este 
posibil, căci liniştea nu vă aduce nici a zecea parte din ceea ce vă aduce vorba, ceea ce 
înseamnă că nu sunteți pregătiți să percepeţi bogăţiile pe care ea le conţine. 

Bineînţeles, cuvântul are o oarecare utilitate: el este folositor pentru unele explicaţii, 
clarificări, orientări şi atât; da. dar cu condiţia ca oamenii să-şi dorească aceasta!... Altfel, nici 
un cuvânt nu serveşte la nimic. Pe moment, sînt obligat să vă vorbesc, pentru că văd, ştiu că 
este necesar. Dar. atunci când cu ajutorul cuvintelor, vom ajunge într-o bună zi să ne mişcăm 
în profunzime, în această imensitate de linişte, veţi vedea voi înşivă, veți simţi că trăiţi ceva 
mult mai vast şi mai puternic. 

în sanctuarele trecutului. Iniţiaţii care cunoşteau natura umană nu-şi supraîncărcau 
discipolii cu cunoştinţe, aşa cum se întâmplă astăzi în universitate, unde există atâtea detalii de 
înregistrat încât studenţii nu mai au timp să trăiască, nici să respire. Iniţiaţii spun puţine 
lucruri, ei relevă câteva adevăruri esențiale, iar discipolilor le revine apoi rolul să mediteze 
asupra lor. în linişte pentru a se impregna cu ele. pentru a le trăi. Da, Iniţiaţii îşi punea întreaga 
dragoste, întreg sufletul şi spiritul în cuvinte, iar discipolii le preluau, le gustau, le absorbeau; 
ei se hrăneau mai mult din viaţa cuvintelor decât din cuvintele însăşi, în timp ce, acum, mai 
ales în Occident, oamenii nu au sensibilitatea care să le permită să găsească această viaţă 
conținută în cuvinte, ca să se hrănească, să se întărească şi să transforme datorită lor. Ei 
contează doar pe vorbe, şi astfel cu răceală, notează fără să simtă, sau să trăiască ceva. Deci, 
totul este ratat, întreaga viaţă ascunsă care ar putea să-i lămurească, să-i vindece, să-i 
însufleţească, nu o primesc. Nu intelectul, ci sufletul şi spiritul sînt cele care trebuie să fie pe primul 
loc, şi în acel moment, datorită câtorva cuvinte pe care le-aţi auzit, veţi putea într-o zi călători în 
spațiu. 

Pe viitor, aş prefera să nu vă mai vorbesc atât de mult. Dar, momentul nu a sosit încă, căci 
nu sunteți suficient de dezvoltați şi sensibilizați ca să puteți capta gândurile unui Iniţiat, care 
meditează şi vă vorbeşte în linişte: nu recepționați aproape nimic. Cuvântul este sesizat şi înțeles în 
plan fizic, pentru că sunetul atinge direct planul fizic, ceea ce nu este valabil pentru gând. Şi totuşi, 
chiar dacă sînt singur sau cu voi, eu vă vorbesc despre lucruri pe care nu le poți exprima în 
cuvinte, lucruri atât de elevate, de divine, încât este imposibil să le percepi şi să le înţelegi, în planul 
fizic. "Dar, veți replica, atunci faceți o muncă inutilă, de ce vă pierdeţi timpul?" Nu. Pe moment, 

bineînţeles, nu sunteți prea conştienţi de ceea ce ați primit astfel. Totul este înregistrat, captat de 
aparatele voastre psihice, dar voi nu ştiţi, aveți impresia că nu aţi învățat încă nimic. Până în ziua în 
care, în circumstanţe favorabile, dintr-o dată tot ceea ce aţi înregistrat astfel, vă revine în conştiinţă şi 
atunci veţi avea revelația unei descoperiri, a unei iluminări. 

Este adevărat, credeţi-mă, aştept cu nerăbdare ziua în care vă voi putea vorbi fără sunet, în 
linişte. Deocamdată, constat că aceia care doresc acest lucru sînt foarte puţini printre voi. Ei acceptă 
liniştea câteva minute, înainte sau după conferinţe, dar dacă s-ar întâmpla ca întâlnirile noastre să se 
desfăşoare fără a rosti vreun cuvânt, foarte puţini dintre voi le-ar suporta. Dar, se va întâmpla şi acest 
fapt într-o bună zi. Când vă vorbesc, este ca şi cum aş fi obligat să cobor şi să mă limitez, în timp ce, 
ca să vă vorbesc fără cuvinte, fac o lucrare ce declanşează în mine puteri nelimitate. Da, pentru mine 
este de preferat acest lucru, căci pot să zăresc rezultatele. De asemenea, şi atunci când vă vorbesc eu 
văd rezultatele. 

În realitate, eu nu încetez niciodată să vă vorbesc, chiar şi atunci când tac. Peste tot, la mine 
acasă, eu mă ocup de voi, vă explic, vă sfătuiesc. Voi nu ştiţi, nu realizați, dar într-o bună zi veți 
beneficia de toate aceste lucruri. Până atunci, aşteptând, încercați să înțelegeți, să simțiți că 
activitatea unui Maestru spiritual este mult mai vastă şi merge mult mai departe decât vă puteți 
imagina. 

Sunteţi obişnuiţi cu profesorii, cu conferențiarii, a căror muncă o poate înțelege oricine. 
Dimpotrivă, un Maestru spiritual are o activitate ce scapă înţelegerii noastre obişnuite, căci ea se 
exercită, înainte de toate, în planurile subtile. Chiar dacă şi el ţine conferinţe sau se întâlneşte 
cu diferite persoane, încurajându-le, luminându-le, în realitate un Maestru spiritual acționează în 
planul invizibil cu inima, cu spiritul, cu Verbul divin, întreaga sa ființă se proiectează în 
spațiu, ca şi cum s-ar pulveriza, şi fiecare particulă intră ca un element de lumină şi pace în 
construcția noii vieți. 

Cap.XII VOCEA TĂCERII, VOCEA DOMNULUI 


Când eram tânăr, în Bulgaria, am văzut persoane venite la Maestrul Peter Deunov şi, în loc 
să-l asculte şi să se instruiască alături de el, acestea îşi etalau cunoştinţele, citând din 
numeroase cărți pe care le studiaseră. Cu o răbdare surprinzătoare, Maestrul le zâmbea cu 
blândețe; în anumite cazuri, el nu reușea nici măcar să rostească vreun cuvânt. După un timp, acele 
persoane realizau faptul că au vorbit în continuu şi că, dacă nu îşi vor schimba atitudinea, nu 
vor învăţa nimic; în acel moment, ele tăceau, în sfârşit, lăsându-l pe Maestru să vorbească. 
Apoi, ele erau extrem de uimite când învățau în câteva minute cu el, lucruri ce reclamau ani 
de studiu, numai prin simplul fapt că se găseau într-o stare de receptivitate ce le permitea să 
primească cuvântul Maestrului. 

Uneori, anumite persoane, în prezenţa unei fiinţe care le este superioară prin competență, 
inteligență, nobleţe, în loc să păstreze liniştea şi să asculte, încep să pălăvrăgească sau întrerup 
discursul respectivei persoane. Nu este un lucru inteligent, căci procedând astfel, nu câştigăm 
NIMIC, ci dimpotrivă, pierdem destul de mult. în faţa unei fiinţe care vă este superioară, este 
bine să ascultați. Chiar dacă ea nu vorbeşte în planul fizic, în liniştea creată, ea vorbeşte 
sufletului nostru. Atunci când Spiritul Divin vorbeşte, cerul şi pământul tac, ca să-i asculte 
cuvântul, căci acest cuvânt este un germene fertil. 

Cineva care păstrează liniştea, demonstrează că este gata să asculte, deci se supune. 
Dimpotrivă, cineva care ia cuvântul arată că vrea să aibă inițiativa, să conducă, să domine. 
Deci, tăcerea este calitatea principiului feminin care se supune, se modelează după principiul 
masculin. Dacă vom reuşi să restabilim liniştea în noi, atunci vom permite spiritului divin să 
lucreze asupra noastră. Atât timp cât rămânem nesupuşi, recalcitranți, anarhici, Spiritul nu ne 
poate orienta, şi rămânem slabi, mizerabili. De îndată ce reuşim să facem linişte, ne punem la 
dispoziția Spiritului care ne ghidează spre lumea divină. 

Dar această stare pe care o numim receptivă, nu trebuie deloc confundată cu lenea, cu 
inerția. Ea nu este pasivă decât în aparență; în realitate, ea este cea mai importantă activitate 
din câte există. Este starea aceluia care, făcând efortul să muncească având răbdare, 
sacrificându-se, a reuşit să împlinească liniştea în fiinţa sa, şi datorită acestui fapt el începe saşi 
asculte vocea sufletului, care nu este altceva decât vocea Domnului. 

Va trebui să înțelegeţi liniştea ca pe o condiţie absolut necesară exprimării adevăratului 
cuvânt, adevăratelor revelații, în această linişte, simtiti, încet-încet, mesajele ce vă sosesc, o 
voce care începe să vă vorbească. Fa este aceea care vă previne, vă dirijează, vă protejează... 
Dacă nu o auziti, înseamnă că faceți prea multă gălăgie, nu numai în planul fizic, dar şi în cel al 
gândurilor şi sentimentelor. Pentru că această voce să vă vorbească, trebuie ca liniştea să se 
instaleze în voi. Numim uneori această voce, "vocea tăcerii”, multe cărți orientale purtând 
acest titlu. Când yoghinul ajunge să-şi liniştească întreaga ființă, oprindu-şi chiar orice gând - 
căci, în mişcarea sa, gândul face şi el gălăgie - el aude această voce a tăcerii, care este vocea 
Domnului. 

De asemenea, noi avem un al treilea ochi, situat în mijlocul frunții, avem o a treia 
ureche ce se găseşte la nivelul gâtului, în dreptul glandei tiroide. Pentru a le dezvolta, trebuie să 
învăţăm să trăim în linişte. Urechile sînt legate de Saturn, planeta liniştii, a reculegerii, a 

introspecției. Dacă, în trecut, Iniţiaţii, asceții, ermiţii trăiau în izolare, ei o făceau tocmai 
pentru a asculta această voce interioară. Asemenea lui Saturn, ei rămâneau singuri, pentru ca 
nimic să nu le poată distrage atenția. 

Oricine ştie că, în momentul în care trebuie să te gândeşti ca să iei o hotărâre, te 
îndepărtezi, închizi uşa în urma ta, pentru că în linişte ai mai multe posibilități să găseşti o 
soluție. Chiar în această linişte, oricine o poate sesiza, există deseori un zgomot, căci forul 
interior al oamenilor se aseamănă cu o piață publică unde o mulțime gălăgioasă se exprimă în 
acelaşi timp, cerându-şi drepturile. lată de ce este destul de greu să afli adevăratul răspuns la 
întrebările puse, răspunsul ce vine din Cer, din regiunile tăcerii. 

Da, ne simţim bine când ne izolăm, nu suntem singuri, sînt atât de mulți locuitori 
instalaţi înăuntru! Credeţi că sunteți singuri, şi că dorințele voastre, gândurile, deciziile, vă vin din 
interiorul fiinţei voastre, că numai voi aveţi inițiativa? Ei bine, vă înşelaţi. Sunteţi locuiți de 
nenumărate entități şi în special de spirite familiale: acelea ale fiinţelor din familia voastră 
plecate pe celălalt tărâm şi cele ale celor încă vii. Ele vă pun piciorul în prag: aceia care iubesc 
băutura, hoţia, plăcerile sînt împinşi spre satisfacerea tuturor poftelor anormale. Şi astfel, după un 
timp, veți vedea... deşi v-aţi impus tăcerea! 

Discipolul are un alt mod de lucru: el nu se mulţumeşte cu izolarea în faţa zgomotelor 
exterioare, el încearcă să-i reducă la tăcere pe toți aceia care, în interiorul lor, strigă, au 
pretenții, ameninţă. El le spune: "Acum tăceţi”. Şi, în această mare tăcere, el va auzi o voce, dar 
o voce foarte suavă, foarte slabă... 

Această voce interioară vorbeşte fără încetare, în fiecare dintre noi, dar este foarte 
suavă, şi sînt necesare mari eforturi pentru a reuşi să o distingem printre tot felul de zgomote... 
Este ca şi cum am încerca să urmărim melodia unui flaut printre zgomotele făcute de tromboane 
şi tot felul de tobe. Trebuie să învăţăm să ascultăm această voce foarte dulce care ne vorbeşte. 
Știm foarte bine cum să ascultăm vocea zgomotoasă a stomacului care-şi strigă foamea sau 
cea a sexului care-şi doreşte o victimă, dar dacă o voce şoptită ne spune: "Fii mai răbdător cu 
această ființă... învaţă să te controlezi... Fă eforturi...", vom răspunde: "Oh, taci!". Căci este 
foarte uşor să o reduci la tăcere: ea este atât de suavă şi nu insistă. 

Veţi spune: "Dar cum? Dumnezeu este forța, puterea, El are toate mijloacele necesare să- 
şi facă auzită vocea!" Dar, dar citiți istoria lui Ilie în Vechiul Testament. Când a trebuit să 
înfrunte furia reginei Isabela, Ilie s-a ascuns în deşert zile întregi, într-un final, vocea lui 
Dumnezeu s-a manifestat în el. A fost mai întâi o furtună care a dărâmat munții, dar 
Dumnezeu nu era în furtună. A fost apoi un cutremur, dar Dumnezeu nu era acolo. După 
aceea, a fost un foc, dar Dumnezeu nu a fost în foc. în sfârşit, după foc a fost un murmur suav şi 
uşor... şi Dumnezeu a fost în el. lată, aţi înţeles acum: Dumnezeu nu a fost nici în furtună, nici 
în cutremur, nici în foc, ci într-un murmur... Vocea lui Dumnezeu nu face zgomot şi pentru a o 
auzi, trebuie să fii foarte atent. 

Profetul lona a auzit şi el vocea lui Dumnezeu, care i-a spus: "Du-te la Ninive şi spune-le 
că o voi distruge pentru că nu se supune". Dar, lona, care era fricos, nu a îndrăznit să meargă 
la Ninive şi s-a îmbarcat pe o corabie care se îndrepta spre Tarsis. Când a ajuns pe mare, o 
furtună îngrozitoare s-a declanşat. Toţi erau înspăimântați şi au hotărât să tragă la sorți pentru a 
şti cine a fost acela care a atras această furtună. Sorții l-au desemnat pe lona; şi atunci, ceilalți 
l-au aruncat în apă. A fost înghițit de o balenă rămânând trei zile în burta ei. Stând acolo, a 
început să se gândească şi a spus în sfârşit: "Doamne, iartă-mă, acum voi face ceea ce Tu mi-ai 
cerut". Imediat, balena I-a eliberat şi I-a salvat... Ca şi lona, acela care rămâne la bunul plac al 

capriciilor şi neliniştilor va fi împiedicat să audă vocea lui Dumnezeu, va întâlni balene, 
rămânând mai multe zile în burțile lor până când zgomotul va dispare şi va auzi acea voce. Câte 
balene nu aţi întâlnit şi voi în viaţa voastră! Da, balene de toate mărimile şi de toate culorile... 

Dacă aţi fi mai atenţi, dacă aţi avea mai mult discernământ, ați înțelege că, înainte de a lua 
o hotărâre importantă în viața voastră (fie că este vorba de o călătorie, de un loc de muncă, de o 
decizie) o voce dulce vă sfătuieşte. Dar, voi nu sunteţi atenţi la ea, pentru că preferaţi agitația 
şi furtunile. Pentru a asculta ființa care vă vorbeşte, trebuie ca aceasta să facă mult zgomot. 

Dacă vă vorbeşte şoptit, nu o ascultați. Totuşi, ar trebui să ştiţi că, atunci când fiinţe 
superioare vă vorbesc, ele nu vă spun decât câteva cuvinte şi cu o voce imperceptibilă. Când, din 
vina voastră, aveți un necaz, uneori spuneţi: "Da, bineînţeles, era ceva care mă avertiza, dar atât 
de slab, de slab..." Nu ați ascultat, pentru că aţi preferat să urmaţi vocile care vorbesc mult şi tare 
inducându-vă în eroare. Dumnezeu vorbeşte cu blândeţe şi fără să insiste. El spune lucrurile o 
dată, de două ori, de trei ori, apoi tace. Intuiţia nu insistă nici ea foarte mult, iar dacă nu 
ascultați cu atenţie, dacă nu discerneţi această voce pentru că nu sunteți capabili să auziți decât 
zgomotul, veți fi definitiv pierduţi. Vocea Cerului este extrem de suavă, tandră, melodioasă şi 
scurtă, şi există criterii de recunoaştere. Da, vocea lui Dumnezeu se manifestă în trei feluri: 
printr-o lumină pe care El o face să se nască în voi, printr-o dilataţie, o căldură, o iubire pe care o 
simțim în inima noastră, şi în sfârşit, printr-o senzaţie de libertate pe care o dovedim 
îndeplinind acte nobile, dezinteresate. Deci, fiți atenţi... Se întâmplă uneori ca, având o 
hotărâre importantă de luat, să fiți tulburați pentru că există multe lucruri contradictorii care 
fierb în voi: vă simțiți împinşi într-o direcție, apoi în alta şi iar în alta... în mijlocul acestei 
agitații, nu puteți vedea clar, deci nu este momentul să luați o decizie, căci toate condițiile 
pentru a comite o greşeală sînt îndeplinite. Ar fi mai bine să vă luaţi o pauză, pentru a vă calma, 
să vă uşuraţi, căci numai în liniştea gândurilor şi a sentimentelor veți afla răspunsul Eului 
Superior, al Spiritului. Această linişte este izvorul clarității, al transparenţei, al certitudinii şi voi 
aveţi nevoie de el pentru a lua cele mai bune hotărâri. 

Liniştea, pacea, armonia sînt expresii ale aceleiaşi realități. Să nu vă gândiţi că liniştea 
este mută şi goală, nu, ea este vie, vibrează şi cântă. Dar noi nu o auzim decât atunci când 
tobele încetează să bată în noi. Datorită contemplației, a rugăciunii, a meditației, vom ajunge 
într-o zi să auzim vocea tăcerii. Când toate forțele haotice se vor linişti, tăcerea se va apropia, ne 
va învălui cu haina ei minunată. O limpezime se va instala în noi şi vom simţi deseori că ceva 
foarte puternic domneşte peste noi şi ne conduce: această tăcere din care a ieşit întreg 
universul şi în care el se va întoarce într-o bună zi. 

Cap. XIII  DEZVĂLUIRILE CERULUI ÎNSTELAT 


Viaţa modernă este astfel construită încât oamenii îşi pierd, din ce în ce mai mult, 
contactul cu natura, mai ales la oraşe unde, adesea, uităm să mai privim cerul; sau, chiar dacă îl 
zărim, nu ne gândim că trebuie să îl privim şi cu atenție. Suntem luaţi de valul gândurilor 
materiale şi privirea ne coboară, din ce în ce mai mult, spre pământ. Bineînţeles, vedem 
soarele, dar nu ştim să-l privim cum trebuie. Oare câte persoane îşi iau răgazul necesar ca să 
privească noaptea, cerul plin de stele? 

Eu ştiu că problemele existențiale nu vă permit prea mult contemplarea stelelor, dar 
atunci când aveți ocazia, gândiți-vă la ele şi dăruiți-le câteva minute... In liniştea nopții, 
închipuiți-vă că părăsiți pământul, cu vacarmul şi tragediile sale, şi că deveniți cetăţenii 
cerului. Meditaţi asupra frumuseţii stelelor, a măreției ființelor care le locuiesc. Pe măsură ce 
urcați în spațiu, vă veţi simţi uşuraţi, eliberaţi, dar veți descoperi mai ales o pace ce vă va 
cuprinde, încet-încet, toate celulele ființei voastre. Meditând asupra înţelepciunii care a 
conceput aceste lumi şi asupra fiinţelor care îi stau ca reflectare, vă veți simți sufletul 
deschizându-şi antenele fine, permițându-vă comunicarea cu lumea înaltului, întâlnim, aici, 
momente pline de măreție ale vieții, pe care mai târziu nu le vom putea uita. 

Şi astăzi îmi mai amintesc de anumite experienţe ce le-am făcut, în tinereţea mea, în 
Bulgaria. Atunci când Fraternitatea noastră urca în tabăra de vară, sus în munţii Rila, alături de 
Maestrul Peter Deunov, eu mă cățăram uneori până în vârful muntelui ce poartă numele de 
Musala, ca să-mi petrec acolo nopţile. Mă înveleam cu câteva pături şi, înainte de a adormi, 
întins pe spate, contemplam cerul înstelat încercând să mă leg de forțele şi entitățile cosmice, al 
căror aspect fizic este reprezentat de stele. Nu prea înţelegeam limbajul lor, dar le iubeam, 
întreaga-mi ființă fiind extaziată, le priveam îndelung până adormeam. Uneori, în timpul 
nopții, cădeau câțiva fulgi de nea, şi mă trezeam acoperit de un strat subțire de zăpadă. Dar, 
nimic nu mai conta, eram atât de fericit! 

De-a lungul acelor ani, am descoperit extraordinara linişte ce te poate cuprinde atunci 
când, noaptea, te afli pe vârfurile munţilor, în regiunile unde călătoream, simţeam şi 
înțelegeam că singura şi adevărata muncă ce o facem în viață este aceea de a ne uni cu Spiritul 
cosmic ce însuflețeşte întreg universul, în viaţa obişnuită, oamenii se ceartă şi se sfâşie pentru tot 
felul de nimicuri. Tărâmul conştiinţei lor este atât de îngust şi limitat încât, cel mai important 
lucru îl constituie grijile, ambitiile, pasiunile, certurile. Ei nu vor să vadă măreția cerului ce stă 
deasupra lor, tot acest spațiu infinit spre care, dacă şi-ar ridica ochii, s-ar putea desprinde din 
limitele lor şi ar începe să respire câte puţin, încercaţi să profitaţi de toate ocaziile ce se ivesc, 
ca să puteți scăpa de greutățile vieții zilnice. 

Gândindu-vă la infinit, la veşnicie, veţi începe să simțiți că plutiți deasupra tuturora, că 
nimic nu vă poate atinge, nici un necaz, nici o supărare, nici o pierdere, pentru că o altă 
conştiinţă se trezeşte în voi; veți motiva şi judeca diferit lucrurile. Această stare de conştiinţă 
este aceea a Inițiaților şi a marilor Maeştri: aceia pe care noi i-am părăsit, i-am înşelat, le-am 
făcut rău, dar nimic din toate acestea nu îi mai poate răni, căci ei se află deasupra lucrurilor. 
Din nefericire, mulţi oameni nu pot înțelege acest lucru, ei fiind obişnuiţi să stea în regiunile 
inferioare ale gândului şi sentimentelor, devenind, din ce în ce mai slabi: pentru că ei nu ştiu să 

se elibereze, şi sînt continuu victime ale condițiilor negative pe care le-au lăsat să se instaleze 
în el. 

Da, trebuie să învăţăm să folosim toate ocaziile ivite pentru a depăşi mediocritatea 
vieţii. lar liniştea nopții, cerul înstelat, sînt cele care ne oferă condiții minunate ca să ne 
gândim la alte lumi, unde ființe mult mai evoluate decât noi trăiesc în armonie şi splendoare, 
căci trebuie să uităm puțin toate treburile pământene. Tot ceea ce ne preocupă nu reprezintă 
nimic pentru aceste ființe, acestea constituind evenimente minore. Veţi spune: "Cum? 
Evenimente minore? Foametea, masacrele, cataclismele, dar este îngrozitor!" Da, este oribil,dar 
în ochii Inteligenţei cosmice acestea nu merită nici o atenţie. In ochii ei nu sînt importante decât 
evenimentele sufletului şi cele ale spiritului. 

Atunci când noaptea este calmă, clară, obişnuiți-vă să priviți stelele şi să absorbiți 
această pace ce coboară încet din cerul înstelat. Legaţi-vă de fiecare dintre ele, căci fiecare, 
asemenea unui suflet viu, inteligent, vă va spune câte ceva. încercați să găsiți una faţă de care să 
aveţi afinități deosebite, legaţi-vă de ea, imaginați-vă că vă îndreptați spre ea, sau că ea vine şi vă 
vorbeşte... Stelele sunt suflete foarte evoluate. Ascultându-le vocea, veţi găsi soluții la 
numeroasele probleme ce vă frământă, vă veţi simţi uşurați şi luminați. 

Toţi marii Inițiați s-au instruit contemplând cerul înstelat, sufletul stelelor, comunicând cu 
ele, iar aceşti aştri de o forță inepuizabilă le-au transmis mesaje, pe care aceştia, la rândul lor, 
le-au transmis oamenilor. Trebuie să citeşti în stele, aşa cum ai citi caracterele unei scrieri sfinte, 
ce-ţi cere timp îndelungat de descifrare. Da, mult mai târziu începem să înțelegem, puţin câte 
puţin, revelaţiile lor. Şi chiar eu, abia acum am început să înțeleg anumite lucruri pe care cerul 
înstelat mi le şoptea în liniştea nopții. Sufletul meu le-a captat, le-a înregistrat şi le-a păstrat 
amprente. 

Privind stelele strălucind şi lăsând în spaţiu semnale luminoase, aveam impresia că un fel 
de război se petrecea între ele, dar un război de lumină şi iubire. Acum ştiu că războiul va exista 
mereu în univers, căci principiul lui Marte va dăinui (adică nevoia de a te măsura cu ceilalți, 
de a te arăta mai puternic), dar el îşi va schimba natura şi manifestările: în loc de a folosi 
arme ucigătoare, creaturile nu vor înceta să-şi trimită raze de lumină şi iubire. lată ce am mai 
învăţat de la stele: că este posibil ca ele să-şi declare război una alteia, dar folosind armele 
iubirii şi ale luminii. 

Cap.XIV CAMERA TĂCERII 


Când întrebăm pe un înţelept ce este Divinitatea, acesta tace, dar răspunde de fapt prin 
tăcere, căci numai tăcerea poate exprima esența Divinităţii. Da, să spui ce este Dumnezeu nu 
este de ajuns, să spui ce nu este El, nici atâta. Să spui că Dumnezeu este iubire, înțelepciune, 
dreptate... este ceva dar, în realitate, aceste cuvinte trec pe lângă adevărul divin, ele nu 
sesizează nimic din infinit, din veşnicie, din perfecțiunea Sa. Nu-l cunoaştem pe Dumnezeu 
vorbind sau ascultând păreri despre El, II cunoaştem încercând să pătrundem profund în noi 
înşine, pentru a atinge această regiune care este chiar aceea a tăcerii. 

Fiinţa omenească posedă nişte centru subtili, numiţi în tradiția hindusă: chakre, lotuşi, cu 
ajutorul cărora ea are posibilitatea să intre în legătură cu lumea spiritului. Dar aceşti centru nu se 
pot activa şi funcționa în mijlocul agitației, al gălăgie: provocate de viaţa zilnică. Atunci, pentru a 
scăpa de solicitările şi de agresiunile lumii exterioare, unele fiinţe s-au retras în deşert sau în 
păduri. Ele s-au numit ermiţi, pustnici, înţelepţi, etc.... Printre ei sînt unii care au mers mai 
departe, dorind să întrerupă toate relațiile cu lumea exterioară, nemaiavînd cale de 
întoarcere, oprind funcționarea celor cinci simţuri: ei au săpat gropi în pământ de dimensiunea 
corpului fizic şi s-au adăpostit în ele. 

Datorită adormirii celor cinci simţuri, aceste ființe au reuşit să creeze în ele o linişte 
absolută; nemaifiind nimic, nemaiauzind sau simțind, negustând sau neatingând ceva, ele au 
reuşit să străbată acest perete opac care separă omul de adevărata realitate. Când eram în India am 
întâlnit câteva dintre aceste fiinţe rare care au trăit asemenea experienţe. Și chiar dacă ştiam 
multe lucruri înainte de a-i întâlni, am învățat multe lucruri de la ei, despre puterea 
adevăratei tăceri, singura capabilă să facă să vibreze şi să pună în funcțiune toți centrii noştri 
spirituali. 

Căci adevărata tăcere nu înseamnă absența zgomotului. Adevărata tăcere este deasupra 
înțelepciunii, a muzicii, este lumea cea mai luminoasă, cea mai puternică, cea mai frumoasă, 
centrul din care ţâşnesc toate creaţiile. Această linişte este Dumnezeu însuşi. Trebuie să ne 
legăm de el cât mai des şi să pătrundem în el, făcând eforturi de a opri orice gând. În această 
linişte, o pace extraordinară se instalează în voi şi s-ar putea chiar ca Dumnezeu să accepte să 
vă vorbească. 

A pătrunde în tăcere înseamnă să faci ceva ce se situează dincolo de limita celor cinci 
simţuri omeneşti, dincolo de sentimente şi chiar dincolo de gândire. Atunci când atingem 
această regiune de linişte, înotăm într-un ocean de lumină, trăim adevărata viață, intensă, 
abundentă. Unele persoane încearcă această experienţă a tăcerii după mari tulburări, suferințe, 
după pierderi grele. Este ca şi cum şocul primit le-ar fi proiectat dincolo de ele însele, acolo 
unde veghează această entitate pe care Ştiinţa inițiatică o numeşte chiar "Tăcutul”. 

Dar în realitate, chiar dacă ele au trăit o asemenea experiență, majoritatea oamenilor 
trăiesc cea mai mare parte a timpului la periferia ființei lor. Pentru ei, viaţa interioară se 
limitează la domeniul inimii şi al intelectului, adică la planurile astral şi mental. Şi acolo, 
evident, se simte o mişcare! Dorinţele, senzațiile, pasiunile, supărările, proiectele, calculele, ai 
ce vedea şi auzi, ai cu ce să-ţi omori timpul! Dar, în profunzime, toată această fierbere nu 
schimbă nimic, omul nu se transformă. Pentru a te schimba în profunzime, pentru a găsi ceva 
esenţial, nu trebuie să rămâi aici, trebuie să te ridici până la planurile cauzal, budic şi atmic. 

Toată lumea are gânduri şi sentimente obişnuite, fără să facă vreun efort pentru acest 
lucru, căci nu trebuie să te laşi dus de val. Dar, ca să întreții sentimente inspirate de iubirea 
divină, gânduri inspirate de inteligența divină, pentru a trăi stări de conştiinţă superioare, 
trebuie să faci eforturi care sînt dezinteresarea, detaşarea, renunţarea... Doar în aceste condiţii 
putem pătrunde în regiunile tăcerii. 

Unii vor spune: "Dar această linişte de care vorbii, această lume de dincolo de gânduri 
şi de sentimente, este vid, este ca şi cum ne-aţi cere să ne aruncăm în gol... este 
înspăimântător!" într-un fel, da, îl putem numi vid, dar să nu vă fie frică, n-am spus niciodată 
că trebuie să vă aruncaţi fără să fiţi pregătiți. De ce aş fi insensibil sau, mai crud decât pasărea 
mamă? Ce face pasărea mamă? îşi păzeşte puii ieşiţi din găoace, atâta timp cât trebuie să stea 
în cuib, apoi, când simte că ei sînt pregătiţi, că aripile li s-au dezvoltat suficient, ea îi aruncă 
din cuib; dar niciodată înainte. Ei bine, nici eu nu voi face acest lucru cu voi, nu vă voi arunca 
în gol înainte de a fi pregătiți. Eu vă prezint doar ceea ce va trebui să faceți şi mijloacele 
necesare, atâta tot. 

De altfel, vidul nu este un scop în sine. Să faci vid înseamnă să înveţi să te debarasezi de 
toate elementele care te împiedică să intri în contact cu lumea divină şi să-i primeşti 
binecuvântările. Câţi oameni nu sînt asemenea sticlelor pline! Nu există nici un mijloc să verşi 
ceea ce este în ei, căci sînt plini: plini de dorinţe necuviincioase, de idei greşite, preconcepute; 
ei nu încearcă niciodată să se golească pentru a înlocui obscuritatea cu lumina, urîțenia cu 
frumusețea, dezordinea cu ordinea. Când este cazul să înlocuiască un muncitor, un patron, o 
femeie, atunci ei devin mari specialişti. Dar dacă le vorbeşti despre înlocuirea greşelii prin 
adevăr, a unui efect printr-o calitate, vă vor privi uimiți. 

Deci este adevărat, să taci înseamnă să faci într-un fel un vid în tine însuţi, şi în acest 
vid obţii împlinirea. Da, căci în realitate, vidul nu există. Aruncaţi apa dintr-un recipient: aerul 
va pătrunde; scoateţi-l, şi va intra eterul. Când încercăm să obținem vidul, materia este de 
fiecare dată înlocuită printr-o materie mult mai subtilă. In acelaşi fel, când ajungem să 
alungăm gândurile, sentimentele şi dorinţele inferioare, lumina spiritului este aceea care 
izbucnește: în acel moment vedem, ştim. 

Liniştea este regiunea cea mai înaltă a sufletului nostru şi în clipa în care atingem 
această regiune, intrăm în lumina cosmică. Lumina este chintesenţa universului, tot ceea ce 
vedem în jurul nostru şi ceea ce nu vedem este traversat şi impregnat de lumină. Scopul tăcerii 
este tocmai această fuziune cu lumina care este vie, puternică, şi pătrunde întreaga creație. 

Dacă puteți, încercați să aveți în apartamentul vostru un loc, oricât de mic, pe care să-l 
dedicați liniştii, un loc frumos colorat, decorat cu câteva tablouri simbolice sau mistice. 
Consacraţi-le Tatălui Ceresc, Mamei Divine, Duhului Sfânt, îngerilor şi arhanghelilor, nu 
lăsaţi pe nimeni să intre şi intrați aici numai dacă sunteți capabili să vă faceți linişte în interior, 
pentru a auzi vocea Cerului. Veţi da, astfel, spiritului vostru, sufletului vostru, posibilitatea de a 
se deschide şi de a chema binecuvântările pe care le veţi putea apoi răspândi tuturor 
creaturilor care vă înconjoară. Dacă puteţi păstra o atitudine corectă, din pereții şi obiectele 
acelei camere va emana ceva armonios, ceva ce va atrage entitățile luminoase, căci aceste 
entități se hrănesc cu armonie. Şi dacă veți fi trişti, descurajați intrând în acea încăpere, cum ea 
este populată cu prieteni care nu doresc decât să vă consoleze şi să vă ajute, după un timp vă veți 
simți restabiliți. 

Dar pe măsură ce pregătiți camera tăcerii, fiți conştienţi că o pregătiți şi în voi înşivă, în 
sufletul şi în inima voastră. Şi atunci, peste tot unde vă veți găsi, chiar în mijlocul tumultului, veţi 

putea intra în această cameră interioară, pentru a găsi pacea şi lumina. Noi trăim în acelaşi timp în 
două lumi: vizibilă şi invizibilă, materială şi spirituală, de aceea este bine să avem această 
cameră a tăcerii şi în interiorul nostru şi în afara noastră, ținând-o la adăpost de influenţa 
răului. 

Eu ştiu bine că ceea ce vă spun nu este pentru toţi, ci doar pentru cei care, în ciuda celor 
obținute în viață, nu sînt mulțumiți: ei simt că le lipseşte ceva esențial. Atunci, totul depinde 
numai de voi..., dar odată ce aţi luat hotărârea de a vă angaja pe această cale a tăcerii, nu vă 
gândiţi la timpul necesar pentru a o parcurge. Important este faptul că ați hotărât să intraţi pe 
acest drum şi că trebuie să perseverați. 

